title: James J. Braddock

text: Braddockin vanhemmat olivat alun perin irlantilaisia. Nuorena hän joutui elämään taloudellisissa vaikeuksissa. Hän teki satama- ja telakkatöitä, ja työtoveri ehdotti häntä joutohetkinään harrastamaan nyrkkeilyä. Braddock otteli ensimmäisen kerran ammattilaisena vuonna 1926 mutta hävisi. Hän oli jo jättämässä nyrkkeilyn ja ratkesi juopottelemaan mutta voitettuaan pikkuotteluita innostui uudelleen nyrkkeilystä. Vuonna 1934 hän voitti John Henry Lewisin ja vuonna 1935 Art Laskyn, minkä jälkeen hän pääsikin ottelemaan raskaansarjan maailmanmestaruudesta.


title: James J. Braddock

text: Braddock voitti 13. kesäkuuta 1935 Madison Square Gardenissa noin 35 000 katsojan edessä maailmanmestaruuden Max Baerilta. Baer oli ottelun suosikki. Braddockin painoksi punnittiin 96 kiloa. Vahvasti ottelun aloittanut Baer kuitenkin väsyi kymmenenteen erään mennessä, jolloin viittä viimeistä erää selvästi hallinnut Braddock voitti mestaruuden nimiinsä pisteillä.


title: James J. Braddock

text: James J. Braddock menetti maailmanmestaruutensa Joe Louisille kesäkuussa 1937 Chicagossa tyrmäyksellä 8. erässä. Seuraavana vuonna hän voitti vielä Lontoossa Brittiläisen imperiumin mestarin Tommy Farrin pisteillä.


title: James J. Braddock

text: Braddock kävi ammattinyrkkeilijänä 86 ottelua, joista hän voitti 51 (tyrmäyksellä 26) ja hävisi 26. Nyrkkeily toi hänelle tuloja, joilla hän saattoi omansa ja perheensä elämän vakaalle pohjalle.


title: James J. Braddock

text: Vuonna 2005 valmistui Ron Howardin ohjaama, Braddockista kertova elokuva "Cinderella Man".


title: Aki Hakala

text: Aki-Markus Juhani Hakala (s. 28. lokakuuta 1979 Espoo) on suomalainen rumpali. Hänet tunnetaan parhaiten The Rasmus -yhtyeestä, johon hän liittyi vuonna 2000 korvaten yhtyeestä lähteneen Janne Heiskasen.


title: Aki Hakala

text: Hakala on soittanut rumpuja myös Killerissä ja Kwanissa. Hän esiintyy Kwanin "Padam"-musiikkivideolla.


title: Aki Hakala

text: Hakalasta tuli heinäkuussa 2007 tyttövauvan isä.


title: Cântico da Liberdade

text: Cântico da Liberdade ("Laulu vapaudelle") on Kap Verden kansallislaulu. Laulusta tuli virallinen kansallislaulu vuonna 1996, sitä ennen käytettiin samaa kansallislaulua Guinea-Bissaun kanssa. Laulun on säveltänyt Adalberto Higino Tavares Silva, ja sen on sanoittanut Amilcar Spencer Lopes.


title: Cântico da Liberdade

text: "Sanat portugaliksi"


title: Cântico da Liberdade

text: "Epävirallinen suomalainen käännös"


title: Cheyenne

text: Cheyenne on läntisissä Yhdysvalloissa sijaitsevan Wyomingin osavaltion pääkaupunki. Kaupungin pinta-ala on 57,9 km² (vettä 0,2 km²) ja asukasluku 56 915.


title: Cheyenne

text: Kaupunki alkoi kasvaa vuonna 1867, kun sinne alettiin rakentaa rautatietä. Nopean kasvun takia kaupunki tunnettiin pian nimillä ”taianomainen kaupunki” ja ”tasankojen kuningatar”; sinne muutti neljässä kuukaudessa neljä tuhatta ihmistä, mikä tuohon aikaan oli valtava määrä. Nykyisin kaupungin asukkaista 88 prosenttia on valkoisia, 12,5 prosenttia latinoja ja noin kolme prosenttia mustia. Lisäksi on pienempiä väestöryhmiä.


title: Cheyenne

text: Cheyenne on tunnettu kasvitieteellisistä puutarhoistaan.


title: Ee Mungu Nguvu Yetu

text: Ee Mungu Nguvu Yetu, englanniksi Oh God of All Creation ("Koko luomakunnan Luoja"), on Kenian kansallislaulu.


title: Ee Mungu Nguvu Yetu

text: "Swahilinkieliset sanat"


title: Ee Mungu Nguvu Yetu

text: "Viralliset englanninkieliset sanat"


title: Ee Mungu Nguvu Yetu

text: Epävirallinen suomalainen käännös


title: Jussi Uusipaavalniemi

text: Jussi Uusipaavalniemi (s. 19. kesäkuuta 1965) on suomalainen curlingpelaaja.


title: Jussi Uusipaavalniemi

text: Hyvinkääläinen Uusipaavalniemi aloitti curlingin pelaamisen vuonna 1979. Miesten maajoukkueessa hän pelasi kaikkiaan kymmenet EM-kisat ja kuudet MM-kisat. Miesten maajoukkueen kapteenina hän toimi vuosina 1985—1992. Hänen paras sijoituksensa kapteenina on MM-kisojen viides sija vuodelta 1992. Nuoremman veljensä Markku Uusipaavalniemen johtamassa joukkueessa hän saavutti vuonna 1998 MM-pronssia. Uusipaavalniemi voitti Mixed Doubles -paripelimuodon MM-hopeaa yhdessä Anne Malmin kanssa Vierumäellä vuonna 2008 pelimuodon historian ensimmäisissä MM-kisoissa.


title: Jussi Uusipaavalniemi

text: Suomen-mestaruuksia Uusipaavalniemi on voittanut kymmenen (1985–1991, 1994, 1996, 1997) curlingin normaalissa pelimuodossa. Sekajoukkueiden SM-kultaa Uusipaavalniemi on voittanut 2006, 2007 ja 2008. Mixed Doubles -paripelimuodon SM-kultaa Uusipaavalniemi voitti 2007 tämän pelimuodon ensimmäisissä SM-kisoissa.


title: Jussi Uusipaavalniemi

text: Uusipaavalniemen pituus on 191 cm ja paino 125 kg. Koulutukseltaan hän on filosofian maisteri tietojenkäsittelytieteen alalta. Hän selostaa usein curlingia Eurosport-kanavalla yhdessä Perttu Piilon kanssa.


title: Columbus (Ohio)

text: Columbus on Yhdysvaltain Ohion osavaltion pääkaupunki. Se sijaitsee osavaltion keskiosissa, ja se perustettiin vuonna 1812 osavaltion pääkaupungiksi. Hyvien liikenneyhteyksien varrella oleva kaupunki on kehittynyt Ohion suurimmaksi, vaikka se oli vielä 1930-luvulla osavaltion neljänneksi suurin. Columbuksessa oli vuonna 2013 tehdyn väestönmittauksen mukaan 822 553 asukasta ja sitä ympäröivällä kymmenen piirikunnan alueelle ulottuvalla suurkaupunkialueella noin 2 miljoonaa. Osavaltion pääkaupunkina Columbuksen talouteen vaikuttaa suuresti osavaltion hallinto, mutta sen rinnalla kaupungin merkittävimpiä työnantajia ovat Ohion osavaltionyliopisto ja useat vakuutusalan yritykset. Columbuksen seuratuin urheilulaji on amerikkalainen jalkapallo, jonka yliopistosarjoissa pelaava Ohio State Buckeyes on voittanut useita kansallisia mestaruuksia.


title: Columbus (Ohio)

text: Columbus sijaitsee Ohion osavaltion keskiosissa Ohiojoen valuma-alueeseen kuuluvien Scioto- ja Olentangyjokien varrella. Yhdysvaltain väestönlaskentaviraston mukaan Columbuksen pinta-ala on noin 564 neliökilometriä.


title: Columbus (Ohio)

text: Columbuksen ilmasto on vaihteleva, sillä siihen vaikuttavat sekä Kanadan keski- ja lounaisosista tulevat ilmamassat että Meksikonlahden ilma, joka ulottuu Columbukseen erityisesti kesäaikaan.


title: Columbus (Ohio)

text: Nykyisen Columbuksen alueen ensimmäinen kaupunki perustettiin 1700-luvun lopussa, kun maanmittaaja Lucas Sullivant havaitsi, että Sciotojoen ympärillä oleva maa-alue tulvi usein. Hän hankki joen länsipuolelta korkeammalta alueelta maata ja nimesi paikan Benjamin Franklinin mukaan Franklitoniksi.


title: Columbus (Ohio)

text: Frankliton oli kehittynyt jo vuonna 1801 pieneksi kaupungiksi, jossa oli muun muassa kirkko ja vankila. Kun Ohiosta tuli osavaltio 1803, Sullivant toivoi, että Franklitonin sijainti Ohion keskiosassa auttaisi sen osavaltion pääkaupungiksi. Pääkaupunkia vaihdettiin alkujaan muutaman kerran Zanesvillen ja Chillicothen välillä, mutta poliitikot eivät olleet tyytyväisiä kumpaankaan kaupunkiin. Frankliton hylättiin suunnitelmista, kun päättäjät pitivät aluetta liian kosteana. Sullivant kuitenkin hankki neljän muun maanomistajan kanssa maata myös Sciotojoen toiselta rannalta ja ehdottivat tämän jälkeen tätä uutta aluetta pääkaupungiksi. Ehdotus hyväksyttiin 12. helmikuuta 1812, ja uuden pääkaupungin nimeksi valittiin Columbus Kristoffer Kolumbuksen kunniaksi. Columbus sai virallisesti pääkaupungin aseman kuitenkin vasta 1816, sillä vuoden 1812 sota syttyi samaan aikaan, kun Columbus valittiin pääkaupungiksi.


title: Columbus (Ohio)

text: Columbus kehittyi 1800-luvulla taloudellisesti, ja samaan aikaan sen väkiluku kasvoi jatkuvasti. Osaltaan Columbuksen menestykseen vaikuttivat hyvät liikenneyhteydet. Kaupunki yhdistettiin vuonna 1831 Ohiojokeen ja Erien kanavaan ja vuonna 1836 kansallinen tieverkko ylettyi kaupunkiin. Columbus sai lisäksi 1840- ja 1850-luvuilla rautatie- ja lennätinyhteyden.


title: Columbus (Ohio)

text: Yhdysvaltain sisällissodan aikana 20 000 -asukkaisesta Columbuksesta tuli merkittävä sotilaallinen keskus. Ohiosta tuli asukaslukuun nähden eniten sotilaita unionin armeijaan, ja Columbus olikin armeijan suurimpia koulutuskeskuksia. Kaupungissa oli muun muassa suuri kasarmi ja sotavankilana toiminut Camp Chase.


title: Columbus (Ohio)

text: Sisällissodan jälkeen Columbukseen alkoi kehittyä monipuolista teollisuutta, ja kaupungissa valmistettiin muun muassa kenkiä, sikareita, maataloustyökaluja, koneita ja huonekaluja. Saksalaiset maahanmuuttajat perustivat kaupunkiin useita panimoita, ja vaunuja valmistanut Columbus Buggy Company väitti 1800-luvun lopulla olevansa maailman suurin vaunujen valmistaja.


title: Columbus (Ohio)

text: Columbukseen rakennettiin 1920-luvulla monia sen keskeisimmistä maamerkeistä, kuten LeVeque Tower ja Central High School. Charles Lindberghin ehdotuksesta kaupunkiin alettiin rakentaa myös lentoasemaa. Port Columbuksen kansainvälinen lentoasema valmistui muutama kuukausi ennen vuoden 1929 pörssiromahdusta. 1930-luvun lamassa monet ohiolaiset joutuivat työttömäksi, mutta Columbuksen asukkaat säästyivät monipuolisen talouden ansiosta paremmin laman vaikutuksilta.


title: Columbus (Ohio)

text: Toisen maailmansodan aikana Columbus oli merkitävä sotakoneiden valmistaja. Columbus oli vielä 1930-luvulla Ohion neljänneksi suurin kaupunki, mutta toisen maailmansodan jälkeen se ohitti pian Clevelandin, Cincinnatin ja Toledon. Columbukseen liitettiin 1950- ja 1960-lukujen aikana useita naapurikuntia, ja se sai näin paljon uutta maata ja tuhansittain uusia asukkaita. Kaupungissa oli vuonna 1930 hieman yli 290 000 aukasta, mutta vuonna 2000 siellä oli jo 711 470 asukasta.


title: Columbus (Ohio)

text: Columbuksen johdossa on pormestari ja seitsemänhenkinen kaupunginvaltuusto. Sekä pormestarin ja valtuuston jäsenten toimikausi kestää neljä vuotta. Columbuksen pormestariksi valittiin vuonna 2011 Michael B. Coleman, joka oli aloittanut tehtävässä jo vuonna 2000.


title: Columbus (Ohio)

text: Columbuksen talouselämä on monipuolista, ja kaupungin talouteen vaikuttavat suuresti muun muassa osavaltion hallitus, koulutus, pankki- ja vakuutusala ja tutkimus. Monet vakuutusyhtiöt ovat keskittyneet kaupunkiin, ja Columbus onkin yksi Yhdysvaltain vakuutusalan merkittävimpiä keskuksia. Columbuksen alueen suurimmat työnantajat ovat Ohion osavaltionyliopisto ja Ohion osavaltio. Suurin yritys on rahoitusalalla toimiva JPMorgan Chase. Columbuksessa päämajaansa pitävistä yrityksistä kaupungissa eniten työllistävät rahoitusyhtiö Nationwide Mutual Insurance Company, vähittäiskaupassa toimiva L Brands ja finanssiyritys Huntington Bancshares.


title: Columbus (Ohio)

text: Columbus sijaitsee kahden valtatien risteyskohdassa. Interstate 70 on merkittävin itä–länsi-suuntainen väylä ja Interstate 71 pohjois–etelä-suuntainen väylä. Valtateitä yhdistää kaupunkia ympäröivät kehätiet. Columbuksen aluetta palvelee myös kaksi kansainvälistä lentoasemaa, Port Columbuksen ja Rickenbackerin kansainväliset lentoasemat. Port Columbus sijaitsee 15 minuuttia itään kaupungin keskustasta, ja se on Yhdysvaltain koillisosien nopeimmin kasvavia lentoasemia. Sitä kautta kulkee päivittäin lähes 400 lentoa. Rickenbacker puolestaan on pääosin rahtiliikenteen keskus, ja se on Yhdysvaltain harvoja vapaatuotantoalueita.


title: Columbus (Ohio)

text: Yhdysvaltain vuoden 2010 väestönlaskennan mukaan Columbuksessa oli 787 033. Asukasluku oli kasvanut kymmenessä vuodessa 10,6 prosenttia. Columbus oli asukasluvulla mitattuna Yhdysvaltojen 15:nneksi suurin ja Ohion suurin kaupunki. Columbusta ympäröi kymmenen piirikunnan alueelle levittäytyvä suurkaupunkialue, jossa oli vuoden 2010 väestönlaskennassa noin 1,837 miljoonaa asukasta.


title: Columbus (Ohio)

text: Kaupungissa sijaitsee Ohion osavaltionyliopisto, joka on tällä hetkellä Yhdysvaltojen suurin yksittäinen kampus.


title: Columbus (Ohio)

text: Columbuksen seuratuin urheilulaji on amerikkalainen jalkapallo, vaikka kaupungissa ei olekaan ammattilaisjoukkuetta. Ohion osavaltionyliopiston joukkue Ohio State Buckeyes kerää otteluihinsa lähes 100 000 katsojaa. Buckeyes on voittanut seitsemän kertaa Yhdysvaltain-yliopistomestaruuden. Kaupungissa pelaavia ammattilaisjoukkueita on jääkiekon NHL-liigassa pelaava Columbus Blue Jackets, jalkapallon MLS-liigassa pelaava Columbus Crew ja baseballin MLB-liigan farmisarjassa pelaava Columbus Clippers.


title: Columbus (Ohio)

text: Columbuksessa järjestetään vuosittain Arnold Sports Festival -niminen kehonrakennukseen ja fitness-urheiluun keskittyvä tapahtuma. Siihen osallistuu vuosittain noin 17 000 urheilijaa 39 eri lajissa. Kaupungissa järjestetään lisäksi muun muassa Columbuksen maraton ja ravikilpailuja Scioto Downs -radalla.


title: Jonathan Demme

text: Robert Jonathan Demme (22. helmikuuta 1944 Baldwin, Hempstead, New York – 26. huhtikuuta 2017 New York) oli yhdysvaltalainen elokuvaohjaaja, -tuottaja ja -käsikirjoittaja sekä näyttelijä. Demme palkittiin parhaan ohjauksen Oscarilla elokuvastaan "Uhrilampaat" (1991).


title: Jonathan Demme

text: Tuotantoyhtiönsä Clinica Esteticon Demme muodosti tuottajien Edward Saxonin ja Peter Sarafin kanssa. Yhtiö sijaitsi New Yorkissa viitisentoista vuotta.


title: Jonathan Demme

text: Jonathan Demme oli vuonna 2002 kuolleen ohjaaja Ted Demmen setä. Jonathan Demme oli kahdesti naimisissa, ja hänellä on kolme lasta.


title: Edgar Savisaar

text: Edgar Savisaar (s. 31. toukokuuta 1950 Harku) on virolainen poliitikko, joka toimi Viron toimeenpanevana pääministerinä maan irtautuessa Neuvostoliitosta vuosina 1990–1992. Savisaar on Viron keskustapuolueen perustaja ja toimi puolueen puheenjohtajana vuoteen 2016 saakka.


title: Edgar Savisaar

text: Savisaar syntyi Harkussa Harjumaalla. (Harkun naisvankilassa). Hänen äitinsä Maria Savisaar oli omaa sukuaan Burešin ja vironvenäläinen.


title: Edgar Savisaar

text: Hän opiskeli Tarton yliopistossa historiaa ja valmistui 1973. Vuonna 1980 hän valmistui filosofian kandidaatiksi. Hänen opinnäytetyönsä nimi oli ""Rooma klubi globaalmudelite sotsiaalfilosoofilised alused"". Savisaar liittyi kommunistiseen puolueeseen vuonna 1982.


title: Edgar Savisaar

text: Edgar Savisaar on kahden pojan ja kahden tytön isä, ja hän on eronnut kolmesti. Savisaar on julkaissut viisi kirjaa ja sai vuonna 2001 vaakunaritarikunnan kunniamerkin. Savisaar puhuu äidinkielensä viron lisäksi saksaa, suomea ja venäjää.


title: Edgar Savisaar

text: Savisaar työskenteli vuosina 1980–1988 taloussuunnittelun parissa ja toimi tämän jälkeen konsulttina "Mainor" -nimisessä yrityksessä 1988–1989. Hänestä tuli myös kansanrintaman puheenjohtaja lokakuussa 1988.


title: Edgar Savisaar

text: Vuonna 1989 kommunistisen puolueen pääsihteeri Vaino Väljas luovutti Viron sosialistisen neuvostotasavallan ministerineuvoston varapuhemiehen ja valtion suunnittelukomitean johtajan paikan puolueen ulkopuoliselle kansanrintaman edustajalle Savisaarelle. Vuonna 1990 hän oli talousministeri ja 3. huhtikuuta 1990 hänet nimitettiin ministerineuvoston puheenjohtajaksi.


title: Edgar Savisaar

text: Kun Viro itsenäistyi 20. elokuuta 1991, Savisaaresta tuli maan ensimmäinen pääministeri. Hänet pakotettiin eroamaan tammikuussa 1992 jatkuvasti huononevan taloustilanteen vuoksi. Hänen seuraajakseen tuli Tiit Vähi. Savisaaren uskotaan olevan yksi Mart Laarin hallituksen ns. ruplaskandaaliin kaataneista.


title: Edgar Savisaar

text: Vuodet 1992–1995 Savisaar oli Riigikogun varapuhemies. 17. huhtikuuta – 6. marraskuuta 1995 hän oli sisäministerinä. Häntä syytettiin muiden poliitikkojen keskustelujen nauhoittamisesta (ns. nauhaskandaali), mikä johti koko hallituksen kaatumiseen, vaikka syytettä ei näytetty toteen. Tätä pidettiin puolestaan hänen vihamiestensä kuten Lennart Meren, Siim Kallasin, Tiit Vähin ja Viron suojelupoliisin () Jüri Pihlin kostoiskuna. Savisaar ilmoitti jäävänsä pois politiikasta.


title: Edgar Savisaar

text: Kuitenkin jo vuonna 1996 hän oli ehdolla Riigikogun vaaleissa ja hänestä tuli Tallinnan kaupunginvaltuuston johtaja. Kun Savisaar palasi Keskustapuolueen johtajaksi, osa sen jäsenistä erosi puolueesta ja perusti Arengupartein. Vuosina 2001–2004 Savisaar oli Tallinnan pormestari. Hänet nimitettiin talous- ja viestintäministeriksi pääministeri Andrus Ansipin hallitukseen huhtikuussa 2005.


title: Edgar Savisaar

text: Savisaar tuki vuoden 2006 presidentinvaalissa Kansanliiton Arnold Rüütelin jatkoa maan presidenttinä, mutta valituksi tuli sosiaalidemokraattien Toomas Hendrik Ilves. Vuonna 2007 Savisaar valittiin uudestaan Tallinnan pormestariksi.


title: Edgar Savisaar

text: Viron suojelupoliisi julkisti joulukuussa 2010 asiakirjoja, jonka mukaan Savisaar olisi pyytänyt vaalirahoitusta Venäjältä. Keskustapuolue asettui kuitenkin tukemaan puheenjohtajaansa, ja Savisaar pysyi puolueensa johdossa. Tapauksen jälkeen pääministeri Andrus Ansip ilmoitti, ettei mene samaan hallitukseen Venäjältä rahaa pyytäneen kanssa, ja presidentti Toomas Hendrik Ilves, ettei nimitä sellaista pääministeriä.


title: Edgar Savisaar

text: Vuoden 2011 parlamenttivaaleissa Savisaar nousi äänikuninkaaksi 23 000 henkilökohtaisella äänellä. Kaikkiaan keskustapuolue menetti kuitenkin kolme paikkaa, kun hallituspuolueet olivat vaalin voittajia.


title: Edgar Savisaar

text: Savisaar on yksi Viron kiistellyimmistä poliitikoista. Häntä ei pidetä venäläiskammoisena kuten joitakin oikeiston poliitikkoja ja venäläinen vähemmistö, eläkeläiset ja omaisuudenpalautuksen uhrit ja maaseutu pitävät häntä köyhien puolustajana. Hän kannatti 1990-luvun lopulla muun muassa progressiivista verotusta ja julkista terveydenhuoltoa ja koulutusta. Savisaarella ei kuitenkaan ole juurikaan poliittisia liittolaisia ja häntä pidetään autoritaarisena. Keskustapuolueen puheenjohtaja hän on ollut vuodesta 1991.


title: Edgar Savisaar

text: Edgar Savisaar vastusti Pronssisotilas-patsaan siirtämistä. Hän ilmoitti 3. toukokuuta 2007 Kansalaisrauha-nimisen keskusteluyhteyden perustamisesta venäläisen ja virolaisen väestön välille.


title: Edgar Savisaar

text: Savisaar pidätettiin 22. syyskuuta 2015 epäiltynä laajamittaisesta korruptiosta, ja korkein oikeus pidätti hänet pormestarin tehtävistä. Pidätyksen teki Viron suojelupoliisi Kapo, joka pidätti muitakin henkilöitä syynä lahjusten antaminen, muun muassa rakennusyhtiö Rand & Tuulbergin pääomistajan Aivar Tuulbergin ja liikemies Vello Kunman. Pidätettyjen joukossa on myös Kansanliitto-puolueen entinen puheenjohtaja ja ministeri Villu Reiljan, joka tuomittiin 2014 syylliseksi lahjusten ottamisesta niin sanotussa suuressa maanvaihtovyyhdissä. Savisaar päästettiin kuitenkin kotiin terveyssyistä.


title: Edgar Savisaar

text: Savisaar on ollut Tallinnan pormestari vuosina 2001-2004 ja 2007-2015. Hänen kaudellaan Tallinna on perustanut oman televisiokanavan ja vahvistanut Tallinnan kaupunkilehtiä, jotka julkaisevat suurimman osan Savisaaren haastatteluista. Tallinna on myös muuttanut joukkoliikenteen ilmaiseksi, rakentanut Viron ensimmäiset kaupungin matalavuokraiset vuokra-asunnot sekä ryhtynyt perustamaan voittoa tavoittelematonta osuuskuntapankkia.


title: Edgar Savisaar

text: Vuonna 2015 Savisaar taisteli hengestään lihansyöjäbakteeri-infektion kanssa. Aluksi ilmeni keuhkokuumetta ja vasta myöhemmin selvisi, että kyse on nekrotisoivasta faskiitista ("lihansyöjäbakteerista"). Savisaaren jalka amputoitiin.


title: Edgar Savisaar

text: Varapuheenjohtaja Kadri Simson johti puoluetta sairastelun ajan. Savisaaren tukijana tunnettu Simson haastoi tämän puheenjohtajavaalissa marraskuussa 2015, mikä jakoi puolueen häntä tukeviin uudistusmielisiin ja Savisaarta tukeviin vanhoillisiin, mutta Simson hävisi vaalin niukasti. Vaalikampanja Simsonia vastaan oli mustamaalaava ja vaalin ratkettua lehdet arvelivat Savisaaren ryhtyvän rangaistustoimiin Simsonia vastaan. Savisaar ei enää nimittänyt Simsonia varapuheenjohtajaksi.


title: Edgar Savisaar

text: Savisaar ei enää osallistunut keskustapuolueen puheenjohtajavaaliin marraskuussa 2016. Savisaar tiedotti ettei kuitenkaan aikonut luopua politiikasta ja nimesi seuraajasuosikikseen puolueen europarlamentaarikon Yana Toomin. Jo aiemmin samana vuonna Savisaarta ei oltu valittu keskustapuolueen presidenttiehdokkaaksi tämän halukkuudesta huolimatta.


title: Tiit Vähi

text: Tiit Vähi (s. 10. tammikuuta 1947 Valga) on virolainen poliitikko, joka oli Viron pääministeri vuosina 1995–1997 ja useita kuukausia toimeenpanevana pääministerinä 1992 väliaikaisessa hallituksessa.


title: Tiit Vähi

text: Vähi syntyi Valgassa ja valmistui Tallinnan teknillisestä yliopistosta insinööriksi. Itsenäisyysliikkeen aikana Vähi oli yksi kansanrintaman toimijoista ja johti Valgan paikallista komiteaa. Vuonna 1989 hänet nimitettiin liikenne- ja viestintäministeriksi, jossa toimessa hän oli tammikuuhun 1992.


title: Tiit Vähi

text: 30. tammikuuta 1992 Vähistä tuli Viron toinen pääministeri neuvostovallan jälkeen. Hän johti laajaa yksityistämisohjelmaa ja siirtymistä markkinatalouteen. Hänen hallituksen otti käyttöön Viron oman valuutan, kruunun kesäkuussa 1992.


title: Tiit Vähi

text: Väliaikaishallituksen sääntöjen mukaan hän ei ottanut osaa 20. syyskuuta 1992 järjestettyihin parlamenttivaaleihin.


title: Tiit Vähi

text: Vuonna 1993 hänet valittiin Viron kokoomuspuolueen johtoon. Maaliskuun 1995 vaaleissa kokoomuspuolueen ja kansanliiton KMÜ-ryhmittymä voitti vaalit ja presidentti Lennart Meri pyysi Vähiä muodostamaan hallituksen. Hän toimi pääministerinä kokoomuspuolueen ja keskustapuolueen hallituksessa, joka astui toimeen 17. huhtikuuta 1995.


title: Tiit Vähi

text: Lokakuussa 1995 useita ministereitä erosi ja keskustapuolue jätti hallituksen. Vähi otti tilalle marraskuussa uudistuspuolueen. Mitään merkittävää ei saatu aikaan, koska puolueiden politiikka erosi toisistaan liikaa. Tämä hallitus kesti 20. marraskuuta 1996 asti, jolloin kuusi ministeriä erosi, mukaan lukien ulkoministeri Siim Kallas. Vähi uudisti hallituksen tällä kertaa vain oman puolueensa edustajilla. 7. helmikuuta 1995 hän selvisi epäluottamusäänestyksestä niukasti äänin 46–45.


title: Tiit Vähi

text: Vähi jäi kiinni ns. "korteriskandaalissa", jossa useat poliitikot ja virkamiehet yksityistivät itselleen ja sukulaisilleen Tallinnan vanhankaupungin asuntoja itselleen edulliseen hintaan. Hän erosi vapaaehtoisesti 25. helmikuuta 1997. Vähi ei menettänyt kiinteistöjään, mutta suuren määrän rahaa Viron pörssiromahduksessa 21. lokakuuta 1997. Seuraavaksi pääministeriksi tuli Vähin kokoomuspuolueen kakkosmies Mart Siimann.


title: Tiit Vähi

text: Vähin perustama kokoomuspuolue, joka oli vallassa 1995–1999, hajosi vuonna 2001.


title: Speedway (Indiana)

text: Speedway on kunta ("town") Marionin piirikunnassa Indianan osavaltiossa Yhdysvalloissa. Se sijaitsee Indianapolisin kaupungin sisällä. Kaupungissa sijaitsee maailman toiseksi vanhin moottorirata Indianapolis Motor Speedway.


title: Speedway (Indiana)

text: Speedwayn kunnan pinta-ala on 12,3 neliökilometriä, josta 0,21 prosenttia on vettä. Vuonna kaupungissa asui 12 881 ihmistä.


title: Mart Laar

text: Mart Laar (s. 22. huhtikuuta 1960 Viljandi) on virolainen poliitikko. Hän on ollut Viron pääministeri vuosina 1992–1994 ja 1999–2002 sekä puolustusministeri 2011–2012. Laar kuuluu konservatiiviseen Isänmaan ja Res Publican liitto -puolueeseen. Pääministerinä hän edusti Isänmaaliittoa. Laar valittiin Isänmaan ja Res Publican liiton puheenjohtajaksi 26. toukokuuta 2007.


title: Mart Laar

text: Laar opiskeli historiaa Tarton yliopistossa, suoritti alemman tutkinnon 1983, maisterintutkinnon 1995 ja tohtorin tutkinnon 2005. Hän on kirjoittanut useita kirjoja Viron ja Venäjän historiasta. Laar väittää ennen pääministeriksi tuloaan lukeneensa vain yhden taloutta käsittelevän kirjan, joka oli Milton Friedmanin "Vapaus valita".


title: Mart Laar

text: Laar sai aivohalvauksen 18. helmikuuta 2012, mutta pystyy kommunikoimaan. Hänen tehtäviään puolustusministerinä hoiti opetusministeri Jaak Aaviksoo. Laar oli jo aiemmin tammikuussa luopunut puolueensa puheenjohtajuudesta, ja hänen seuraajakseen oli valittu Urmas Reinsalu, joka seurasi Laaria puolustusministerinä tämän pyydettyä eroa toukokuussa 2012.


title: Mart Laar

text: Laarin ensimmäinen pääministerikausi alkoi 21. lokakuuta 1992. Hänen hallituksensa merkittävimmäksi saavutukseksi on pidetty venäläisjoukkojen vetäytymistä Virosta. Hallitus kuitenkin kaatui syksyllä 1994, mihin vaikutti niin sanottu ""ruplakriisi"". 3,5 miljardia Neuvostoruplaa katosi, kun Viro otti käyttöön kruununsa heinäkuussa 1992, mutta niitä ei palautettu Venäjälle. Yleisimmän selityksen mukaan ruplat oli myyty Džohar Dudajevin hallitsemalle Itškerian tšetšeenitasavallalle, jonne sotilaskone vei ne Itä-Virosta. Ruplista saadut dollarit ilmestyivät keskuspankkiin vuoden kuluttua. Pääministeri Laar ja tuolloinen keskuspankin johtaja Siim Kallas jäivät syytteittä. Laarin avustaja Tiit Pruuli ja kaksi liikemiestä joutuivat oikeuteen, ja uudelleen pääministerinä ollut Laar ja valtiovarainministeri Kallas joutuivat todistamaan, mutta ketään ei tuomittu tapauksesta.


title: Mart Laar

text: Hallitus ajautui kuitenkin kriisiin, kun sosiaalidemokraatit lähtivät hallituksesta ja Riigikogu antoi Laarille epäluottamuslauseen. Hallituskoalitio kuitenkin pysyi koossa jouluun saakka sosiaalidemokraattien Andres Tarandin johdolla.


title: Mart Laar

text: Vuonna 1999 Laar palasi pääministeriksi vastuualueenaan talouden nostaminen lamasta ja maan johtaminen Euroopan unioniin. Laarin toisessa hallituksessa istuivat Reformipuolueen ja Isänmaaliiton lisäksi Kansanpuolue Maltilliset. Hallituksessa ilmeni nopeasti sisäisiä ristiriitoja, varsinkin Reformipuolueen ja Isänmaaliiton välillä. Isänmaaliiton ajama laki kommunismin kriminalisoinnista ei ollut edennyt Riigikogussa. Isänmaaliiton ja Reformipuolueen hallituskoalitiot Tallinnassa ja Tartossa olivat kaatuneet erimielisyyksiin. Vuoden 2001 presidentinvaalissa hallituspuolueet eivät päässeet sopuun presidenttiehdokkaasta, ja voiton veikin Kansanliittoa edustanut Arnold Rüütel. Epäonnistuneen presidentinvaalin jälkeen Laar ilmoittikin eroavansa. Lopullinen isku hallitukselle oli Siim Kallaksen johtaman Reformipuolueen liittoutuminen Tallinnan kunnallispolitiikassa oppositiossa olleen Keskustapuolueen kanssa. Lopulta Laar erosi tammikuun alussa 2002.


title: Mart Laar

text: Laaria kiitetään nopeista talousuudistuksista, (mm. yritysveron poisto) jotka johtivat nopeaan taloudelliseen kasvuun ja Euroopan unionin jäseneksi hyväksymiseen. Hän myös yhdessä Lennart Meren kanssa luotsasi maan Nato-jäseneksi. Toisaalta hänen politiikkaansa on syytetty yltiöliberaaliseksi. Laar ehdotti muun muassa prostituution laillistamista ja euron käyttöönottoa ennen unioniin hyväksyntää. Hänen hallituksensa nosti puolustusbudjetin Naton suosittamaan kahteen prosenttiin bruttokansantuotteesta, mikä tarkoitti tuolloin yli kuutta prosenttia valtion budjetista.


title: Mart Laar

text: Laar on itse ollut kahden koulukirjan tekijäkaartissa. Tämän takia häntä on joissakin yhteyksissä syytetty oman merkityksensä korostamisesta Viron uudelleen itsenäistymisessä.


title: Mart Laar

text: Vuonna 2006 Laar otti vastaan yhdysvaltalaiselta Cato-instituutilta ""Milton Friedman Prize for Advancing Liberty"" -palkinnon ansioistaan markkinaliberalismin edistämisestä. Perusteluina palkinnolle mainitaan, että Laarin ansiosta Viro on esimerkki taloudellisen vapauden hyödyistä. Muun muassa Viron tasavero on omaksuttu useissa entisissä kommunistivaltioissa.


title: Quadruplex

text: 2" Quadruplex on Ampexin 1950-luvulla suunnittelema videonauhuristandardi ja samalla ensimmäinen käyttökelpoinen videonauhuri, jossa käytettiin yhtiön keksimää kuvarumpua. Siitä tuli hyvin lyhyessä ajassa erittäin suosittu kuvanauhoitin aluksi Yhdysvalloissa ja myöhemmin ympäri maailmaa TV-asemilla. Standardin englanninkielinen nimi viittaa kuvarummussa pyörineisiin neljään magneettipäähän.


title: Quadruplex

text: Quadruplex-nauhureissa käytettiin kaksi tuumaa (50,8 mm) leveää magneettinauhaa, joka on yleinen nauhaleveys myös analogisissa moniraitanauhureissa musiikin studioäänityksissä. Suurimmat nauhakelat painoivat noin 10 kg, jotka olivat kohtuullisen kokoisia käsitellä ennen Quadruplexia olleiden kokeilunauhureiden keloihin verrattuna. Kuvarumpuratkaisun myötä nauhan kulutus saatiin laskettua vain 38 cm/s nopeuteen videokuvan pysyessä lähes alkuperäisen TV-kameran tuottaman kuvan kaltaisena.


title: Quadruplex

text: Ampexin sarjatuotantona valmistama ensimmäinen Quadruplex-nauhuri oli malliltaan VR-1000. Se pystyi ainoastaan tallentamaan ja toistamaan mustavalkoista videokuvaa, mutta pian seuraavan mallin myötä siinä oli mahdollisuus tallentaa ja toistaa värillistä TV-kuvaa.


title: Quadruplex

text: Nauhuri tallensi videoraidat pystypyyhkäisynä, eli kuvarummun magneettipäät pyörivät poikittain nauhan kulkusuuntaan nähden. Yhden pyyhkäisyraidan lyhyestä fyysisestä pituudesta johtuen sille ei voitu laadullisesti tallentaa kokonaista TV-kuvan puolikenttää, joten se oli jaettava useampaan vierekkäiseen videoraitaan, joista kukin sisälsi noin 16 TV-kuvan vaakajuovaa. Tästä käytetään nimitystä segmentoitu videokuvan tallennus. Menetelmän huonoja puolia ovat ne, että nauhalta ei voida toistaa pysäytyskuvaa, nauhaa ei voida pikakelauksella selata selkeä kuva näkyvillä ja nauhalla olevaa materiaalia ei voida editoida elektronisesti kopioimalla nauhurilta toiselle. Myös muuttuvanopeuksinen videokuvan toisto on täysin mahdotonta.


title: Quadruplex

text: Aikaisempiin kokeiluvideonauhureihin verrattuna, joissa videosignaali tallennettiin kiinteillä kuvapäillä, otettiin pyörivien videopäiden takia käyttöön elektroninen servo-ohjaus. Tällä tekniikalla kuvarummun pyörimisnopeus saatiin sovitettua nauhaa toistaessa siten, että magneettipäät pyyhkivät nauhaa täsmälleen samoista kohdista kuin tallentaessakin.


title: Quadruplex

text:
Ampex keksi Quadruplex-videonauhureiden kehitystyössä erinomaisen tavan tallentaa monimuotoinen videosignaali häiriöttömästi ja mahdollisimman alkuperäisenä nauhalle. Ajatus lainattiin suoraan radiotekniikasta: Videosignaalin amplituudi (voimakkuus) taajuusmoduloi kantoaaltoa (FM-modulaatio) ja tämä moduloitu kantoaalto tallennettiin videoraidoille. Toistettaessa kantoaallosta poimittiin tallennettu videosignaali.
FM-kantoaallon käyttäminen vähensi merkittävästi nauhakohinan vaikutusta (vrt. AM-radio / ULA-radio). Menetelmää on käytetty kaikissa analogisissa videonauhureissa näihin päiviin saakka. Quadruplex-nauhureissa värikkyyssignaali tallennettiin suoraan sellaisenaan, koska se on jo valmiiksi moduloitu kantoaallolla.
Quadruplex-nauhureilla tallennettu ohjelmamateriaali oli tarvittaessa leikattava leikkurilla videoraitojen väleistä ja liitettävä teipillä yhteen, jonka jälkeen leikattu nauha kopioitiin toiselle nauhalle lähetystä varten. Tämä siksi, että liitoskohdat eivät kestäneet useaan kertaan nauhurista läpiajettuna ja ne saattoivat revetä auki varsinkin kuvarummun kohdalla. Nauhojen leikkaamisen apuna käytettiin hienojakoista jauhoa, joka asettui nauhan pinnalle visuaalisesti näyttäen videoraitojen sijainnin. Jokaisessa tapauksessa liitoskohdat aiheuttivat TV-kuvassa väistämättä hetkellisiä synkronointihäiriöitä, joten tämäntapaista editointia yritettiin välttää mahdollisimman paljon. Videonauhoille tallennettiin enemmänkin monikamerakuvauksella ohjattuja TV-ohjelmia, jotka olivat valmiita sellaisenaan lähetykseen.


title: Quadruplex

text: Ampex käytti videonauhureissaan aluksi teräsmateriaalista valmistettuja videopäitä tavallisten äänipäiden tapaan. Videonauhureiden käyttäjät saattoivatkin yksinkertaisimmillaan puhdistaa kuvarummun magneettipäät pelkällä pahvinpalasen reunalla, jonka annettiin koskettaa magneettipäitä kuvarummun pyöriessä. Myöhemmin nauhureissa yleistyivät ferriittipäät herkemmän sähkömagneettisen välityskykynsä ansiosta ja hauraammasta ominaisuudestaan teräkseen verrattuna kuvapäät oli puhdistettava varovaisuutta noudattaen puhdistusaineilla.


title: Quadruplex

text: Quadruplex-videonauhurit pysyivät yleisenä standardina peräti 30 vuotta TV-asemien kalustoissa. Jo valmistuessaan se oli kuvanlaadullisesti erittäin kehittynyt videonauhuri tietyistä puutteistaan ja suuresta laitekoostaan huolimatta. 1970-luvun lopulla kehitetty 1" C-formaatti onnistui sen lopulta syrjäyttämään vähintään yhtä laadukkaana ja rakenteeltaan luotettavampana videonauhurina.


title: MBBS

text: MBBS oli norjalaisen Gallagher & Robertson A/S:n kehittämä MS-DOS-pohjainen BBS-ohjelmisto, jonka kehittäminen lopetettiin vuonna 1996. MBBS:n erityinen vahvuus oli viestien monipuolinen käsittely. Viestejä pystyi lukemaan viestiketjuittain. MBBS käytti 8-bittistä merkistöä, joka salli skandinaavisten merkkien käytön.


title: QWK

text: QWK on BBS-järjestelmien etälukuformaatti. Sen etuna on riippumattomuus käyttöjärjestelmästä.


title: QWK

text: BBS-ohjelma kerää viestialueilta uudet käyttäjän edellisen vierailukerran jälkeen kirjoitetut/lisätyt viestit QWK-formaatin mukaiseen pakettiin. Paketti pakataan pakkausohjelmalla ja sen jälkeen se siirretään tiedostonsiirrolla käyttäjän koneelle.


title: QWK

text: Käyttäjän lähettämä vastauspaketti puretaan BBS-järjestelmässä ja kirjoitetut vastaukset sijoitetaan viestialueille asianomaisiin kohtiin.


title: QWK

text: QWK-formaatin kehitti Mark "Sparky" Herring, joka esitti PCBoard-purkkisoftan kehittäjille idean etäluvun mahdollisuudesta. Hän käytti formaatin pohjana PCBoard 12.0:n viestikannan formaattia pienillä muutoksilla.


title: Softaaja

text: Softaaja oli airsoft-harrastajien lehti, joka ilmestyi vuosina 2005-2009. Lehteä ilmestyi 8 numeroa vuodessa. Vuonna 2005 lehti oli 56-sivuinen, vuodenvaihteessa se oli jo 64-sivuinen ja alkuvuodesta 2007 vaihtui 68-sivuiseksi, jolloin lehti sai myös paksummat kannet. Vuonna 2008 lehti oli 68-sivuinen ja saanut kiiltäväpintaiset kannet.


title: Softaaja

text: 23. lokakuuta 2009 Fire-kustannuksen toimitusjohtaja ilmoitti Softaaja-lehden kotisivuilla, että Softaajan julkaiseminen loppuu. Syyksi hän ilmoitti taloudelliset vaikeudet.Ennen "Softaajaa" ilmestyi myös kaksi eri airsoft-alan lehteä, mutta huonolla menestyksellä. Lehdet olivat 6 mm ja Hylsytön. Molempia ilmestyi muutama numero omakustanteisena. Softaajaa kustansi vuoden 2009 loppupuolelle Fire-kustannus Oy, joka on tunnettu myös toisista harrastelehdistään Rekyyli, Riista ja Paintti (ase-, metsästys- ja paintball-lehdet). Fire-kustannus Oy myi softaaja.fi-sivuston toisaalle, jolloin entiset toimittajat päätoimittaja Koskisen johdolla ylläpitivät verkkosivustoa. Vuosi lehden lopettamisen jälkeen sivusto päätyi uudelle toimijalle/julkaisijalle.


title: Softaaja

text: Paperilehden vanhoista tekijöistä entinen päätoimittaja Esa Toivonen jatkoi vanhan Softaaja-lehden perinteitä jatkaneen uuden verkko-Softaajan (Softaaja.fi) päätoimittajana marraskuussa 2010 kun sivuston omistajaksi tuli Muovisotilas -kauppa. Verkkolehdessä alettiin julkaisemaan artikkeleita, blogeja, uutisia jne. kuten aikaisemmassa paperiversiossakin. Esa Toivosen päätoimittajan tehtävät verkkolehdessä jatkuivat syyskuun 2011 alkuun asti. Softaajalle tuli sen jälkeen uusi toimituskunta sekä päätoimittajaksi Johan Sandell.


title: Softaaja

text: Softaajalehti jatkaa verkkolehtenä toimintaansa lähinnä vapaaehtoisvoimin. Softaajan verkkolehtiversiossa on mm. laaja foorumi, airsoft-aiheinen fiilistelykuvagalleria sekä maanlaajuinen pelikalenteri, josta löytyy suurimmat "viralliset" pelit, joita tarinalla varustettuna voidaan skenaarioiksikin kutsua. Softaajan verkkolehti julkaisee artikkeleita, blogeja, uutisia jne erilaisista airsoft-aiheista. Lukijoilla on myös mahdollisuus kirjoittaa omia uutisia sekä lähettää blogeja/artikkeleita lehteen.


title: Amon Göth

text: Amon Leopold Göth (tai Goeth ilman umlautia) (11.joulukuuta 1908 Wien – 13. syyskuuta 1946) oli itävaltalainen SS-upseeri.


title: Amon Göth

text: Amon Göth syntyi Wienissä, Itävalta-Unkarissa. Vuonna 1930, ollessaan 22-vuotias, Göth liittyi sekä Itävallan kansallissosialistiseen puolueeseen että SS-järjestöön. Hänen varhaisia vaiheitaan natsipuolueessa ja sen järjestöissä ei juurikaan tunneta, mutta vuoteen 1937 mennessä hän oli noussut "Allgemeine SS:n" SS-Oberscharführeriksi. Vuosina 1938–1941 Göth kuului Allgemeine SS:n 11. Standarteen, jonka esikunta oli Wienissä. Upseerin arvon hän sai 14. heinäkuuta 1941, jolloin hänet ylennettiin SS-Untersturmführeriksi.


title: Amon Göth

text: Vuonna 1942 Göth siirrettiin Lublinin SS- und Polizeiführerin, Brigadeführer Odilo Globocnikin, esikuntaan. Helmikuussa 1943 hänet määrättiin Płaszówin työleirin komendantiksi, tehtävänään muuttaa se keskitysleiriksi. Hän johti Krakovan gheton ”puhdistusta” maaliskuussa 1943, minkä seurauksena alueella asuneet juutalaiset siirrettiin muualle, muun muassa Auschwitziin, Treblinkaan ja Płaszówiin. Göth määrättiin sulkemaan Tarnówin ghetto syksyllä 1943, jolloin hänen komennossaan olleet joukot surmasivat arviolta 10 000 gheton asukasta paikan päällä. Helmikuussa 1944 Göth suoritti Szebnien keskitysleirin sulkemisen, jonka yhteydessä surmattiin useita tuhansia vankeja.


title: Amon Göth

text: Huhtikuuhun 1944 mennessä Göth oli saavuttanut SS-Hauptsturmführerin arvon ja sai nimityksen Waffen-SS:n reserviupseeriksi. Płaszówin työleirin komendanttina toimiessaan Göthin uskotaan henkilökohtaisesti surmanneen yli 500 vankia, minkä lisäksi hän antoi käskyn tuhansien muiden teloittamisesta. Göth vapautettiin tehtävistään keskitysleirin komendanttina 13. syyskuuta 1944 ja hänet siirrettiin SS:n taloushallintovirastoon, SS-Wirtschafts- und Verwaltungshauptamtiin. Marraskuussa 1944 Göth sai syytteen valtiolle kuuluvan, juutalaisilta takavarikoidun omaisuuden anastamisesta. Ennen kuin Göthin jutun oikeuskäsittelyä ehdittiin pitää, hänet vapautettiin kaikista syytteistä sodan lähetessä loppuaan. Göth lähetettiin Bad Tölziin, jossa lääkärit totesivat hänen kärsivän mielenterveysongelmista ja diabeteksesta. Sodan viime kuukaudet Göth vietti mielisairaalassa, josta yhdysvaltalaisjoukot ottivat hänet talteen toukokuussa 1945.


title: Amon Göth

text: Hänen on todettu sodan aikana syyllistyneen lukuisiin rikoksiin, muun muassa teloittamalla juutalaisia vankeja ilman tuomiota, toimimalla pakkotyöleirin päällikkönä, osallistumalla ”mustan pörssin kauppaan” sekä lahjomalla vaikutusvaltaisia henkilöitä sekä SS-järjestössä että Varusteluvirastossa. Göth luovutettiin Puolaan, jossa hänet tuomittiin kuolemaan rikoksista ihmisyyttä vastaan. Göth hirtettiin 13. syyskuuta 1946 lähellä hänelle niin tuttua Płaszówin leiriä.


title: Amon Göth

text: SS-Hauptsturmführer Amon Göth tunnetaan lähinnä elokuvasta "Schindlerin lista", jossa häntä esittää Ralph Fiennes. Vuonna 2006 dokumenttielokuvaohjaaja James Moll teki elokuvan "Inheritance", jossa Göthin tytär Monika Hertwig tutustui isänsä pahamaineiseen menneisyyteen.


title: Fredrik Bajer

text: Fredrik Bajer (21. huhtikuuta 1837, Vesteregede – 22. tammikuuta 1922, Kööpenhamina) oli tanskalainen kirjailija ja poliitikko. Hänen alkuunpanostaan vuonna 1882 syntyi Tanskan rauhanyhdistys. Hän teki aloitteen, jonka perusteella perustettiin Maailman rauhantoimisto Berniin 1891 ja Pohjoismaiden parlamenttienvälinen liitto 1907. Hän sai yhdessä Klas Pontus Arnoldsonin kanssa Nobelin rauhanpalkinnon vuonna 1908. Bajer edisti myös naisasiaa.


title: Systema

text: Systema on venäläinen itsepuolustustaito, jota käyttävät mm. Venäjän armeijan spetsnaz-erikoisjoukot.


title: Systema

text: Lajin tarkoitus on hallita vihollista mahdollisimman pienellä fyysisellä voimalla mutta ei suinkaan eliminoida tätä. Systeman perusperiaatteet ovat jatkuva hengitys, hyvä asento, rentous ja jatkuva liike. Systemaa voi soveltaa niin aseettomaan kamppailuun kuin terä- ja tuliaseiden uhkaan. Lajin ikäraja Suomessa on 16 vuotta.


title: Suurvalta

text: Suurvalta on valtio, jolla on ennen kaikkea sotilaallisen voimansa ansiosta ratkaisevan tärkeä asema kansainvälisessä politiikassa. Sotilaallinen voima perustuu vahvaan talousasemaan, joka mahdollistaa suurvalta-armeijan ylläpidon kauppa- ja ulkopolitiikan painostusvälineenä. Suurvaltiollisuus voi olla myös alueellista, jolloin yksi valtio voi vaikuttaa ympäristöönsä, vaikka maailmanlaajuisesti se ei olisikaan merkittävää.


title: Suurvalta

text: Suurvalta vaikuttaa ympäröiviin maihin sotilaallisesti, taloudellisesti, kulttuurillisesti tai diplomaattisesti.


title: Suurvalta

text: Suurvalta on usein sotilaallisesti voimakas. On ollut olemassa myös suurvaltoja, jotka syystä tai toisesta eivät ole tavoitelleet sotilaallista valtaa, esimerkiksi toisen maailmansodan jälkeinen Japani ja Länsi-Saksa. Kylmän sodan aikana, jolloin maailma oli käytännössä jakautunut Yhdysvaltain ja Neuvostoliiton etupiireihin, näistä kahdesta käytettiin myös termiä supervalta, jolla tarkoitettiin mahtavimpia, globaalisti vaikuttavia suurvaltoja.


title: Suurvalta

text: Eräs varhainen merkittävä eurooppalainen suurvalta oli Rooman valtakunta.* = jos määriteltäisiin yhtenäiseksi valtioksiKennedy, Paul: The Rise and Fall of the Great Powers: Economic Change and Military Conflict From 1500 to 2000, 1987.


title: Helena (Montana)

text: Helena on läntisessä Yhdysvalloissa sijaitsevan Montanan osavaltion pääkaupunki. Sen pinta-ala on 36,3 km² (ei vettä).


title: Helena (Montana)

text: Kaupungissa oli vuoden 2010 väestönlaskennan mukaan 28 190 asukasta. Vuoteen 2015 mennessä väestön arvioitiin lisääntyneen noin 30 500:een. Asukkaista noin 95% on valkoisia ja 2% alkuperäiskansojen edustajia, lisäksi on pieniä muun muassa ryhmiä mustia ja latinoja.


title: Helena (Montana)

text: Kaupunki perustettiin 30. lokakuuta 1864 alueella tapahtuneiden kultalöytöjen takia; sen nimi oli alun perin Crabtown kullankaivaja John Crabin mukaan, mutta se nimettiin uudelleen, kun alueelle alkoi muuttaa lisää kullankaivajia ja kaupunki kasvoi.


title: Desinfiointi

text: Desinfiointi on menetelmä, jossa mikrobeja tuhotaan elottomasta materiaalista kemiallisilla menetelmillä tartunnan estämiseksi. Desinfioinnin kohteena ovatkin mm. laitteet ja koneet, kirurgiset välineet sekä talousvesi. Kun mikrobeja tuhotaan ihmisen tai eläimen iholta, puhutaan antiseptiikasta.


title: Desinfiointi

text: 1800-luvulla oli vielä hyvin tavallista, että useat leikkauspotilaat menehtyivät saamiinsa tulehduksiin leikkauksen jälkeen. Louis Pasteurin bakteereja koskevaan työhön nojautuen englantilainen kirurgi Joseph Lister epäili, että tulehdusten syynä olivat ilmassa leijuneet bakteerit. 1860-luvulla hän alkoi käsitellä sekä leikkaussalin että instrumenttinsa fenolin vesiliuoksella, eli lysolilla ennen operaatiota. Tämän seurauksena potilaiden kuolleisuus laski yli puoleen ja osoitti Listerin teorian olleen oikea. Listeriä pidetään tästä syystä desinfioinnin keksijänä.


title: Verné Lesche

text: Verné Lesche (myöh. Vanberg, 11. lokakuuta 1917 Helsinki – 21. huhtikuuta 2002 Kongsberg, Norja) oli suomalainen pikaluistelija ja maailmanmestari.


title: Verné Lesche

text: Lesche oli ennen toista maailmansotaa maailman parhaita pikaluistelijoita. Hän voitti maailmanmestaruuden kahdesti, ennen ja jälkeen maailmansodan vuosina 1939 ja 1947. MM-kisoissa hän saavutti lisäksi kolme hopeaa (1934, 1936 ja 1938) ja yhden pronssin (1937). Suomen mestaruuksia Lesche voitti urallaan 11 kappaletta (1933–1945, 1947 ja 1949).


title: Verné Lesche

text: Uransa aikana Lesche luisteli neljä maailmanennätystä. Seuratasolla hän edusti Helsingin Luistelijoita.


title: Cob

text: Cob voi tarkoittaa:


title: Kaksipäinen kotka

text: Kaksipäinen kotka tai kaksoiskotka on erityisesti vaakunoissa ja valtiollisena vertauskuvana käytetty vallan ja sotilaallisen mahdin symboli. Sitä on käytetty useissa eri kulttuureissa ja useina eri aikakausina.


title: Kaksipäinen kotka

text: Kaksipäinen kotka toimi Rooman valtakunnan itäisen osan Bysantin aikaan Palaiologos-hallitsijasuvun vaakunana. Se on myös tunnettu "Pyhän saksalais-roomalaisen keisarikunnan" tunnuksena. Kaksipäinen kotka on kuitenkin muinainen tunnus, jo sumerilaisilta ja heettiläisiltä ajoilta. Kaksipäisen kotkan muinainen versio on myös "Gandaberunda" (myös "Berunda"-nimellä) joka on Hindu-taruston taikavoimia omaava kaksipäinen lintu. Venäjän lisäksi kaksipäinen kotka periytyi Albanian, Itävallan ja Serbian tunnuksiksi. Kaksoiskotka on myös muun muassa Saksan ja Albanian valtiollinen vaakunaeläin.


title: Kaksipäinen kotka

text: Bysantin sortumisen jälkeen viimeisen keisarin veljentyttären nainut Venäjän tsaari Iivana III julisti Venäjän kolmanneksi Roomaksi ja Bysantin seuraajaksi. Kaksipäisestä kotkasta tuli Venäjällä valtiollinen symboli. Kaksoiskotka oli valtion vaakunassa aina vuoteen 1917 saakka. Tuolloin keisarivallan sortuessa ja väliaikaisen hallituksen tullessa valtaan, poistettiin vaakunasta kaksipäisen kotkan kruunut. Lokakuun vallankumouksessa samana vuonna valta siirtyi Leninin bolševikeille, jotka poistivat kaksipäisen kotkan kokonaan käytöstä.


title: Kaksipäinen kotka

text: Bolševikkien voitettua Venäjällä syttynyt sisällissota, muodostettiin vuonna 1922 uusi valtio, Neuvostoliitto. Neuvostoliitto käytti tunnuksenaan sirppiä ja vasaraa, joka oli tunnettu työväen tunnus. Sirppi ja vasara oli käytössä sekä maan lipussa että vaakunassa ja muissa valtiollisissa yhteyksissä.


title: Kaksipäinen kotka

text: Neuvostoliiton hajottua vuonna 1991 Venäjä itsenäistyi uudelleen. Venäjällä otettiin käyttöön uusi vaakuna, jossa on käytössä vanha tunnus, kaksipäinen kotka.


title: Kaksipäinen kotka

text: Suomessa kaksoiskotka on veistoksissa "Keisarinnankivi" (1835) ja Pekka Jylhän veistoksessa "Olen itä olen länsi" (1999).


title: Vasili Rotšev (nuorempi)

text: Vasili Vasiljevitš Rotšev (s. 23. lokakuuta 1980, Syktyvkar) on venäläinen (etninen komi) maastohiihtäjä ja maailmanmestari. Rotšev voitti maailmanmestaruuden perinteisen tyylin sprintissä Oberstdorfissa 2005. Näistä kisoista hän sai myös pronssia Venäjän joukkueessa viestistä. Torinon olympialaisista 2006 hän saavutti parisprintistä pronssia Ivan Alypovin kanssa. Maastohiihdon maailmancupissa Rotšev on voittanut kaksi osakilpailua ja ollut yhteensä kuusi kertaa palkintokorokkeella. Sapporossa 2007 Rotšev otti sprinttiviestissä ja viestissä hopeaa.


title: Vasili Rotšev (nuorempi)

text: Rotševi lopetti uransa maastohiihtäjänä vuonna 2014.


title: Vasili Rotšev (nuorempi)

text: Vasili Rotševin isä Vasili Pavlovitš Rotšev oli myös aikanaan menestynyt hiihtäjä.


title: Anni Friesinger-Postma

text: Anna Christine "Anni" Friesinger-Postma (o.s. Friesinger, s. 11. tammikuuta 1977 Bad Reichenhall) on saksalainen pikaluistelija.


title: Anni Friesinger-Postma

text: Friesinger on olympialaisissa saavuttanut kultaa 1 500 metrillä Salt Lake Cityssä 2002 sekä joukkuetakaa-ajossa Torinossa 2006 ja Vancouverissa 2010. Lisäksi hänellä on olympiapronssia 3 000 metriltä Naganosta 1998 ja 1 000 metriltä Torinosta.


title: Anni Friesinger-Postma

text: Euroopan mestaruuden Friesinger on voittanut viidesti (2000, 2002–2005) sekä saavuttanut hopeaa vuonna 1998. Yleisluistelijoiden maailmanmestaruuden hän on voittanut kolmesti (2001, 2002, 2005) sekä saavuttanut MM-hopeaa vuonna 2007 ja MM-pronssia vuonna 1998.


title: Anni Friesinger-Postma

text: Matkakohtaisissa MM-kisoissa hän on voittanut kultamitalin 1 000 metrillä kolmesti (2003, 2004, 2008), 1 500 metrillä kuudesti (1998, 2001, 2003, 2004, 2008, 2009) ja kerran 3 000 metrillä (2003), 5 000 metrillä (2005) ja joukkuetakaa-ajossa (2005). Lisäksi hänellä on yhdeksän hopeaa ja yksi pronssi. Hän on saavuttanut sprintterien MM-kisoista kultaa vuonna 2007 sekä hopeaa vuosina 2004 ja 2008.


title: Anni Friesinger-Postma

text: 1 500 metrillä Friesinger on luistellut neljä kertaa uuden maailmanennätysajan.


title: Anni Friesinger-Postma

text: Friesingerin molemmat vanhemmat ovat pikaluistelijoita. Hänen äitinsä Jana Korowicka edusti Puolaa Innsbruckissa 1976 ja isänsä Georg Friesinger osallistui juniorien MM-kisoihin 1973. Pikaluistelun ohessa Friesinger on toiminut myös valokuvamallina.


title: Anni Friesinger-Postma

text: Elokuussa 2009 Anni Friesinger avioitui pikaluistelija Ids Postman kanssa.


title: Vasili Rotšev

text: Vasili Rotšev on seuraavien urheilijoiden nimi:


title: Timo Kotipelto

text: Timo Antero Kotipelto (s. 15. maaliskuuta 1969 Lappajärvi) on suomalainen laulaja. Parhaiten hänet tunnetaan power metal -yhtye Stratovariuksesta, johon hän liittyi vuoden 1994 loppupuolella. Ensimmäinen Stratovarius-albumi, jolla Kotipeltoa kuullaan on vuoden 1995 "Fourth Dimension", ja hänen ääntään pidetään yleisesti yhtenä Stratovariuksen menestyksen avaimista.


title: Timo Kotipelto

text: Kotipellon taival musiikin parissa käynnistyi 13-vuotiaana, jolloin hän sai vanhemmiltaan omat rummut. Ne pysyivät mukana muutaman vuoden kunnes Kotipelto vaihtoi instrumentikseen oman äänensä. Metallimusiikista Kotipelto kiinnostui omien sanojensa mukaan kuultuaan AC/DC:n "Hell’s Bells" -kappaleen Ylen Rockradio-ohjelmassa. Suurimmiksi vaikuttajikseen hän on maininnut yhtyeistä Kissin, Dion, Rainbow’n, Queensrÿchen ja Iron Maidenin, laulajista Ronnie James Dion sekä albumeista Queensrÿchen "n".


title: Timo Kotipelto

text: Ennen liittymistään Stratovariukseen Kotipelto lauloi lappajärveläisessä yhtyeessä nimeltä Filthy Asses, joka julkaisi yhden kolme kappaletta sisältäneen omakustanteen, sekä opiskeli Helsingin Pop & Jazz Konservatoriossa kuitenkaan valmistumatta. Stratovariukseen hän oli ollut yhteydessä jo runsas vuosi ennen lopullista liittymistään, mutta ei tuolloin kokenut vielä olevansa sopiva henkilö yhtyeen laulajaksi.


title: Timo Kotipelto

text: Kotipellon ura Stratovariuksessa ei menestyksestä huolimatta ole ollut täysin kolhuton. Stratovariuksen esiintyessä Euroopan suurimmalla metallimusiikkifestivaalilla Wacken Open Airissa Saksassa 4. elokuuta 2000 hän poltti vasemman kätensä pyroefektin räjähdyksessä, seurauksena toisen ja kolmannen asteen palovammat kahteen sormeen ja kämmenselkään. Kotipelto pystyi laulamaan konsertin loppuun, mutta yhtyeen kaksi viikkoa myöhemmin alkavaksi tarkoitettu kiertue Latinalaisessa Amerikassa oli siirrettävä myöhempään ajankohtaan tulehdusriskin vuoksi. Joulukuussa 2003 uutisoitiin Timo Kotipellon ja rumpali Jörg Michaelin eronneen Stratovariuksesta. Kotipellon kohdalla syyksi mainittiin tulehtuneet välit yhtyeen kitaristiin ja johtohahmoon Timo Tolkkiin. Riidat saatiin kuitenkin sovittua, ja tammikuussa 2005 yhtye palasi entiseen kokoonpanoonsa. Myöhemmin tapahtumien kerrottiin olleen vain julkisuustemppu.


title: Timo Kotipelto

text: Stratovariuksen ohella Kotipelto on tehnyt kolme sooloalbumia, "Waiting for the Dawn" (2002), "Coldness" (2004) ja "Serenity" (2007). Albumeilla on vieraillut useita tunnettuja muusikoita kuten Jari Kainulainen, Mika Karppinen, Lauri Porra, Leka Rantanen, Michael Romeo ja Janne Wirman. Kotipelto on sooloalbumiensa myötä konsertoinut Suomessa, Keski-Euroopassa ja Etelä-Amerikassa sekä tehnyt täysimittaisen Euroopan-kiertueen Kamelotin ja Epican kanssa keväällä 2005. Kotipellon konserttikokoonpanoon kuuluvat nykyään Lauri Porra, Mirka Rantanen, Janne Wirman ja Tuomas Wäinölä, jotka soittivat myös kolmannella albumilla.


title: Timo Kotipelto

text: Kotipelto on vieraillut myös muutamien muiden yhtyeiden julkaisuilla sekä laulanut Disney-elokuva "Karhuveljeni Kodan" (2003) suomenkielisellä ääniraidalla Phil Collinsin alkuperäisiä kappaleita ja "Matti"-elokuvan (2006) tunnuskappaleen "Lennä Nykäsen Matti", joka on cover-versio Sleepy Sleepersin vuonna 1988 levyttämästä kappaleesta. Kotipelto yhtyeineen esittää myös "V2 – Jäätynyt enkeli" -elokuvan tunnuskappaleen "Sleep Well".


title: Timo Kotipelto

text: Kotipelto aloitti MTV Finlandin Headbangers Ball -ohjelman juontajana 25. helmikuuta 2007. Hän seuraa tehtävässä Jonna Nygreniä. Timo Kotipelto oli kevättalvella 2009 mukana myös Nelosella näytetyssä viihdeohjelmassa Kuorosota, jonka hän kuoroineen voitti.


title: Timo Kotipelto

text:
Vuoden 2010 marraskuussa Timo osallistui Yle TV2:n Nenäpäivä-keräykseen laulamalla "hevisooloa" Marja Tyrnin kappaleessa Leivotaan leivotaan.
High and Loud Oy on Kotipellon johtama levy-yhtiö, jonka kautta hän on julkaissut sooloalbuminsa Suomessa. Yhtiö on julkaissut myös Wingdom-yhtyeen debyyttialbumin "Reality" (2005) sekä Ancara-yhtyeen albumin "Beyond the Dark" (2007).


title: Maaginen realismi

text: Maaginen realismi on nimitys kahdelle toisistaan poikkeavalle taiteen 1900-luvun suuntaukselle. Nimitystä käytettiin ensin 1920-luvulla kuvaamaan eräitä maalaustaiteen suuntauksia, mutta 1960-luvulta eteenpäin käsite on liitetty pääasiassa Latinalaisen Amerikan 1900-luvun kirjallisuuteen.


title: Maaginen realismi

text: Maagiseksi realismiksi kutsuttiin ensin erästä uusasiallisuuden 1920-luvulla syntynyttä suuntausta, jossa maagiset realistit ”etsivät enemmän objektin ajatonta ominaisuutta ruumiillistaa olemisen ulkoiset lait taiteellisina”. Maagiset realistit saivat vaikutteita italialaisesta metafyysisestä taiteesta.


title: Maaginen realismi

text: Maaginen realismi on myös kirjallisuuden tyylilaji, jossa muuten realistiseen kuvaukseen liittyy maagisia elementtejä. Tyylilajin tunnetuin edustaja on kolumbialainen Gabriel García Márquez ja erityisesti hänen romaaninsa "Sadan vuoden yksinäisyys" (1967). Muita Latinalaisen Amerikan tunnettuja maagisia realisteja ovat muiden muassa Jorge Luis Borges, Isabel Allende, Juan Rulfo ja Jorge Amado. Muualla maailmassa maaginen realismi on yhdistetty esimerkiksi Salman Rushdieen ja Olga Tokarczukiin.


title: Monergismi

text: Monergismi on teologiassa käsitys, jonka mukaan pelastus on yksinomaan jumalan ansiota ja vain hänelle kuuluu ansio vanhurskauttamisesta ja pelastuksesta. Monergismi on islamissa kirjattu Koraaniin, ja kristinuskossa monergismi on ennen kaikkea läntisten kirkkokuntien käsitys eskatologiasta. Monergismille vastakkaisia näkökantoja ovat pelagiolaisuudelle tunnusomainen synergismi, jonka mukaan pelastus on Jumalan ja ihmisen yhteisvaikutuksesta, sekä itämaisten uskontojen pelastuskäsitykset, joiden mukaan pelastus riippuu yksinomaan ihmisen itsensä teoista ja ansioista.


title: Monergismi

text: Monergismin pohjana protestanttisessa teologiassa on viisi "solaa" (latinan "ainoastaan"):Näistä kalvinismi hyväksyy kaikki, ja luterilaisuus kolme ensimmäistä. Katolisuudessa uskon vahvistukseksi vaaditaan lisäksi tekoja, eikä vanhurskauttaminen ole kertakaikkinen tapahtuma, vaan pitkällinen prosessi.


title: Monergismi

text: Kristillistä monergismia on arvosteltu ennen muuta siitä, että se johtaa väistämättä fatalismiin: "mitä mieltä on edes yrittää elää Jumalan sääntöjen mukaan, jos omilla toimillaan ei mitenkään kykene vaikuttamaan pelastukseensa"? Tämän kysymyksen toi esiin jo Pelagius 400-luvulla, eikä tähän kysymykseen ole teologiassa koskaan kyetty vastaamaan tyhjentävästi. Monergismia voidaan perustellusti verrata arpajaisiin: jos Jumala yksin päättää, kuka pelastuu ja kuka kadotetaan, tällöin ihmisen itsensä kannalta kysymys on samasta asiasta kuin jos Jumala arpoisi pelastukseen ja kadotukseen joutuvat, sillä ihminen itse ei voi vaikuttaa arpajaisten lopputulokseen.


title: Monergismi

text: Juutalaisuus hylkää monergismin täysin, sillä se katsoo monergismin tekevän Jumalasta julman, oikukkaan ja mielivaltaisen tyrannin. Juutalaisuudessa painotetaan vapaata tahtoa ja ihmisen omaa ratkaisuvaltaa sekä tekojen ja halakhan noudattamisen merkitystä. Islamissa monergismi sen sijaan on kanonisoitu katsantokanta, ja ihmisen odotetaan nöyrästi alistuvan Jumalan tahtoon ja jättävän pelastuksensa tai kadotuksensa yksin Jumalan ratkaistavaksi. Muslimin sanoessa "ins'allah", hän tarkoittaa: "kävi miten kävi, tapahtukoon Jumalan tahto" ja ilmoittaa alistuvansa lopputulokseen ehdoitta.


title: Lielupe

text: Lielupe (aik. ) on 119 kilometriä pitkä joki Latviassa. Se saa alkunsa Liettuan ja Latvian rajalla virtaavan Mēmele- ja Mūsa-joen yhtymäkohdasta Latvian eteläosissa Bauskassa. Mēmele mukaan luettuna joen pituus on 310 km. Joki kulkee Bauskan, Jelgavan ja Jūrmalan kautta Riianlahden rannikolle, josta se seuraa rantaviivaa noin 30 kilometriä Riikaan. Lielupen valuma-altaan koko on 17 900 km².


title: Rose McGowan

text: Rose Arianna McGowan (s. 5. syyskuuta 1973 Firenze, Italia) on yhdysvaltalainen näyttelijä. Hänen tunnetuin roolinsa on Paige Matthews televisiosarjassa "Siskoni on noita".


title: Rose McGowan

text: McGowanin ensimmäinen elokuvarooli oli elokuvassa "Encino Man" vuonna 1992. Vuonna 2001 McGowan sai Paige Matthewsin roolin televisiosarjassa "Siskoni on noita". McGowan oli mukana sarjassa vuoteen 2006, jolloin sen tekeminen lopetettiin.


title: Rose McGowan

text: Vuonna 2007 McGowan esiintyi Quentin Tarantinon ja Robert Rodriguezin elokuvissa "" ja "", jotka esitettiin Yhdysvalloissa kahden elokuvan yhdistelmänä.


title: Rose McGowan

text: McGowanin äiti on ranskalais-amerikkalainen kirjailija Terri McGowan ja isä amerikanirlantilainen taiteilija Daniel McGowan. Heillä on yhteensä kuusi lasta, joista Rose on toiseksi vanhin.


title: Rose McGowan

text: McGowan syntyi Italiassa ja asui kymmenvuotiaaksi asti Euroopassa. Hän esiintyi lapsimallina italialaisissa lehdissä. McGowan oli kymmenvuotias, kun hänen vanhempansa erosivat ja muuttivat Yhdysvaltoihin. Ennen muuttoaan Yhdysvaltoihin McGowan ei puhunut englantia. Nykyisin hän asuu Los Angelesissa.


title: Rose McGowan

text: McGowan meni naimisiin taiteilija Davey Detailin kanssa lokakuussa 2013. Aiemmin hän on seurustellut vuosina 1998–2001 muusikko Marilyn Mansonin ja vuosina 2007–2009 ohjaaja Robert Rodriguezin kanssa.


title: Rose McGowan

text: McGowan kertoi itse lokakuussa 2016 tulleensa aikoinaan Hollywood-pomon raiskaamaksi ja entisen kumppaninsa myyneen heidän yhdessä tekemänsä seksivideon hänet raiskaannelle studiopomolle. Lokakuussa 2017 McGovan ilmoitti Harvey Weinsteinin kyseiseksi raiskaajaksi.


title: Atje Keulen-Deelstra

text: Atje Keulen-Deelstra (31. joulukuuta 1938 Grou, Friesland – 22. helmikuuta 2013 Leeuwarden) oli alankomaalainen pikaluistelija, olympiamitalisti, maailman- ja Euroopan mestari.


title: Atje Keulen-Deelstra

text: Keulen-Deelstra luisteli 14. maaliskuuta 1970 1 500 metrillä silloisen maailmanennätysajan 2.17,2. Sapporon talviolympialaisissa 1972 hän saavutti hopeaa 1 000 metriltä ja pronssia 1 500 ja 3 000 metrin matkoilta. 500 metrillä hän sijoittui kuudenneksi. Lisäksi hän voitti pikaluistelussa yleisluistelijoiden maailmanmestaruuden neljästi vuosina 1970 sekä 1972–1974. EM-kilpailut hän voitti kolmesti peräkkäin vuosina 1972–1974. Sprintterien MM-kisoista hän saavutti kaksi hopeaa (1973 ja 1974) sekä pronssin (1970).


title: Atje Keulen-Deelstra

text: Keulen-Deelstra menestyi jo tyttöjen sarjassa mutta keskityttyään pitkään maatalonsa töihin ja lastenhoitoon hän nousi aikuisten sarjassa huipulle vasta 1960-luvun lopulla, kun hän vuonna 1967 voitti Alankomaiden mestaruuden. Heerenveenin MM-kilpailuissa 1974 hän ilmoitti 35-vuotiaana lopettavansa luistelu-uransa. Hänen lapsensa olivat tuolloin 11-, 9- ja 7-vuotiaita.


title: Atje Keulen-Deelstra

text: Keulen-Deelstra kuoli 22. helmikuuta 2013, 74-vuotiaana.


title: Tiša be'av

text: Tiša be'av on juutalainen juhlapäivä, jota vietetään juutalaisessa kalenterissa heinä- tai elokuulle osuvan av-kuukauden yhdeksäntenä päivänä. Se on juutalaisen vuoden surullisin päivä. Tälle päivämäärälle osuvat eräät juutalaisen historian suurimmista onnettomuuksista:Myöhemmin on samana päivänä alettu muistella myös seuraavia juutalaisia kohdanneita onnettomuuksia, jotka tapahtuivat juutalaisen kalenterin mukaan samana päivänä vuodesta tai ainakin lähellä sitä:Lisäksi Neljännen Mooseksen kirjan mukaan israelilaiset joutuivat Jumalan määräyksestä vaeltamaan erämaassa 40 vuotta rangaistukseksi uskottomuudesta hänen käskyjään kohtaan. Vaikka Raamatussa ei tässä kohdin mitään päivämäärää mainitakaan, Talmudin mukaan Jumala määräsi näin juuri av-kuukauden 9. päivänä.


title: Tiša be'av

text: Av-kuukautta edeltävän tammuz-kuukauden 17. päivän paastosta alkaa suruaika, joka huipentuu tiša be'avina. Nämä kolme viikkoa ovat erityinen katumusaika ja niiden aikana ei solmita kihlauksia tai avioliittoja. Tavan mukaan yhdeksänä tiša be'avia edeltävänä päivänä liharuokien ja viinin nauttiminen ei ole sallittu (sapattia lukuun ottamatta) Temppelin lihauhrien muistoksi. Tiša be'av on jom kippurin tapaan 24 tunnin paasto ja silloin luetaan Valitusvirsien kirja.


title: Holly Marie Combs

text: Holly Marie Combs (s. 3. joulukuuta 1973 San Diego, Yhdysvallat) on näyttelijä, joka tunnetaan muun muassa televisiosarjoista "Rooman sheriffi", "Siskoni on noita" ja "Valehtelevat viettelijät". Combs toimi myös "Siskoni on noita" -sarjan tuottajana vuodesta 2002 lähtien.


title: Holly Marie Combs

text: Holly Marie Combsin elokuvadebyytti tapahtui vuonna 1985 hänen esiintyessään elokuvassa "Walls of Glass". Sen jälkeen hän on esiintynyt monessa elokuvassa.


title: Holly Marie Combs

text: Combs oli vuosina 1993–1997 naimisissa Bryan Travis Smithin ja vuosina 2004–2011 David Donohon kanssa. Toisesta liitostaan Combsilla on kolme poikaa.


title: Ilpo

text: Ilpo on suomalainen miehen etunimi. Väestörekisterikeskuksen tietojen mukaan mukaan nimi Ilpo oli vuoden 2009 loppuun mennessä annettu Suomessa 5 664:lle ja sen harvinaisempi muunnos Ilppo noin 150 henkilölle.


title: Ilpo

text: Juhani Aho muodosti nimen Ilpo romaaniinsa "Panu" (1897) miehiseksi vastineeksi Ilpottarelle, joka esiintyy Kalevalassa eräänä Pohjolan emännän Louhen nimityksenä. Itä-Suomessa Ilppo on ollut paikoin käytössä Ilmarin muunnoksena. Almanakkaan Ilpo ja Ilppo otettiin vuonna 1950. Niiden nimipäivää vietetään 28. huhtikuuta.


title: Ilpo

text: Ote Kalevalan seitsemäskolmatta runosta (27):


title: Lincoln (Nebraska)

text:
Lincoln on Yhdysvaltain keskilännessä sijaitsevan Nebraskan osavaltion pääkaupunki.
Sen asukasluku on 225 581 (2000). Asukkaista 89% on valkoisia, 3% mustia, 3% aasialaisia ja 3,6% latinoja. Kaupunki perustettiin vuonna 1856, jolloin sen nimenä oli Lancaster. Kaupunki nimettiin uudelleen presidentti Abraham Lincolnin mukaan Lincolniksi 1.3.1867, eli samana päivänä jolloin Nebraska hyväksyttiin liittovaltioon. Kaupunki on siitä lähtien ollut osavaltion pääkaupunki. Nebraskan yliopisto on perustettu Lincolnissa, ja siellä on yliopiston suurin kampus.


title: Lincoln (Nebraska)

text: Yhdysvaltojen Census Bureaun mukaan kaupungin pinta-ala on 195,2 km² josta maata on 193,3 km² ja vettä 1,9 km². Veden osuus on 0,98%.


title: Von Fieandtin hallitus

text: Von Fieandtin hallitus oli Suomen tasavallan 42. hallitus. Hallitus oli luonteeltaan virkamieshallitus, mutta ministereissä oli myös poliitikkoja..


title: Von Fieandtin hallitus

text: Sukselaisen hallituksen kaaduttua SDP:n tekemään välikysymykseen lokakuussa 1957 uuden hallituksen muodostamista yritti aluksi SDP:n puheenjohtaja Väinö Tanner. Edellinen pääministeri V. J. Sukselainen yritti tämän jälkeen uudelleen neljän tai kuuden puolueen hallituksen kokoamista. Presidentti Urho Kekkonen suositteli SKDL:n ottamista mukaan hallitukseen, mihin muut puolueet eivät kuitenkaan suostuneet. Ennätyksellisen pitkän 42 vuorokauden hallituspulan jälkeen astui virkaan Suomen Pankin pääjohtajan Rainer von Fieandtin muodostama "asiantuntijahallitus". von Fieandt pyysi tämän jälkeen vapautusta Suomen Pankin pääjohtajan paikalta ja hänen tilalleen tuli pankin johtokunnan jäsen Klaus Waris. Eduskunnan puhemiehen K.-A. Fagerholmin mukaan von Fieandt oli läpikotaisin pankkimies, jolle politiikka oli täysin vieras alue. Hallituksen ulkoministeriksi tuli jo eläkkeelle siirtynyt ammattidiplomaatti Paavo Hynninen, joka oli toiminut suurlähettiläänä 1920-luvulta alkaen mm. Riiassa, Tallinnassa ja Kööpenhaminassa.


title: Von Fieandtin hallitus

text: Tammikuussa 1958 valtio joutui rahapulan vuoksi keskeyttämään kaikki maksunsa vuorokauden ajaksi. Pääministeri von Fieandt ja Suomen Pankin uusi pääjohtaja Klaus Waris joutuivat riitaan hallituksen ottaessa kolmelta liikepankilta yhteensä neljän miljardin markan lainan, jotta valtio selviytyisi välttämättömistä menoistaan, peräti 13 prosentin korolla. Lähestyvät vaalit heijastuivat jo eduskunnan työhön, kun se hyväksyi tammikuun lopussa joukon hallituksen esittämiä säästäväisyyslakeja, jotka vasemmisto kuitenkin äänesti yli vaalien. Hallitus epäonnistui yrityksessään sopia etujärjestöjen kanssa palkka- ja hintasulusta.


title: Von Fieandtin hallitus

text: Hallitus toimi 29. marraskuuta 1957 – 26. huhtikuuta 1958 149 päivää. Se kaatui opposition esittämään välikysymykseen toistaiseksi viimeisimpänä Suomessa. Runsaan kahden kuukauden kuluttua järjestettävien eduskuntavaalien vuoksi ei edes yritetty uuden poliittisen hallituksen muodostamista, vaan päädyttiin Kansaneläkelaitoksen johtokunnan jäsenen Reino Kuuskosken johtamaan toimitusministeristöön.


title: Kuuskosken hallitus

text: Kuuskosken hallitus oli Suomen tasavallan 43. hallitus. Hallitus oli luonteeltaan virkamieshallitus, mutta ministereissä oli myös poliitikkoja. Maalaisliiton riveistä olivat Kyttä, Björkenheim, Vilkuna ja Lehtosalo, RKP:stä Söderhjelm sekä SDP:n oppositiosta Leivo-Larsson, Lepistö, Antikainen ja Liljeström.


title: Kuuskosken hallitus

text: Kuuskosken hallitus oli toimitusministeristö, joka nimitettiin edeltäjän, von Fieandtin hallituksen kaaduttua SDP:n ja Maalaisliiton tekemään välikysymykseen vain pari kuukautta ennen heinäkuussa 1958 pidettyjä eduskuntavaaleja. Hallituksen varapääministeriksi tuli toinen sosiaaliministeri Tyyne Leivo-Larsson, joka toimi toukokuussa virkaa tekevänä pääministerinä; hän oli ensimmäinen tähän asemaan kohonnut nainen maailmassa.


title: Kuuskosken hallitus

text: Hallitus toimi ajanjaksolla 26. huhtikuuta 1958 – 29. elokuuta 1958 126 päivää, kunnes puolueet pääsivät sopimukseen hallituksesta ja syntyi Fagerholmin III hallitus.


title: Gaétan Boucher

text: Gaétan Boucher O.C., C.Q. (s. 10. toukokuuta 1958 Charlesbourg, Québec) on entinen kanadalainen pikaluistelija ja kaksinkertainen olympiavoittaja.


title: Gaétan Boucher

text: Boucher osallistui neljä kertaa olympialaisiin. Vuonna 1976 Innsbruckissa Boucher'n paras sijoitus oli 1 000 metrin kuudes sija. Neljä vuotta myöhemmin Lake Placidin kisoissa Boucher nousi ensimmäistä kertaa palkintokorokkeelle sijoituttuaan hopealle 1 000 metrillä. Vuonna 1984 Sarajevossa Boucher nappasikin kolme mitalia, joista kaksi oli kultaista. Boucher osallistui vielä Calgaryn kisoihin 1988, jolloin paras sijoitus oli viides.


title: Gaétan Boucher

text: Sprinttiluistelun maailmanmestaruuskisoista Boucher'lla on viisi mitalia - yksi kultainen ja neljä hopeista. Yleisluistelussa Boucher jäi parhaimmillaankin yhdeksänneksi.


title: Gaétan Boucher

text: Boucher oli myös maailman parhaita kaukalopikaluistelijoita. Hän oli kaukalopikaluistelun henkilökohtaisen matkan maailmanmestari vuosina 1977 ja 1980 ja hopeamitalisti 1976, 1981 ja 1982. Joukkuekisassa Kanada voitti kultaa 1979 ja 1980. Boucher'n hallussa oli myös 500 metrin maailmanennätys 1982–83.


title: Gaétan Boucher

text: Boucher valittiin vuonna 1984 Kanadan vuoden urheilijaksi toimittajien äänestyksellä ja palkittiin Lou Marsh Trophyllä. Lehdistön äänestyksessä 1999 hän sijoittui 1900-luvun kymmenenneksi parhaaksi kanadalaiseksi miesurheilijaksi. Boucher'lle myönnettiin myös Order of Canada -arvonimi.


title: Fagerholmin III hallitus

text: Fagerholmin III hallitus oli Suomen tasavallan 44. hallitus. Hallitus oli luonteeltaan koalitiohallitus.


title: Fagerholmin III hallitus

text: Hallitus toimi 29. elokuuta 1958 – 13. tammikuuta 1959 138 päivää.


title: Fagerholmin III hallitus

text: Fagerholmin III hallitus muodostettiin vuoden 1958 eduskuntavaalien jälkeen. Vaaleissa suurimmaksi puolueeksi nousi SKDL, jota ei kuitenkaan hyväksytty hallitusvastuuseen, vaan hallituksen muodosti SDP:n K.-A. Fagerholm. Neuvostoliitto ei luottanut leskisläisiin sosiaalidemokraatteihin, mutta ei toisaalta myöskään pitänyt SKDL:n hallitukseen pääsyä välttämättömänä, mikä viestitettiin eri teitä Kekkosen tietoon. Suomen ja Neuvostoliiton suhteissa seurasivat niin sanotut yöpakkaset, joiden vuoksi Fagerholmin III hallitus tunnetaan myös nimellä "yöpakkashallitus". Kiristynyt ulkopoliittinen tilanne laukesi maalaisliiton erottua Neuvostoliiton myötävaikutuksella hallituksesta, joka sitten kaatui. Hallituksen muodostivat SDP, Maalaisliitto, Kokoomus, Suomen Kansanpuolue ja RKP.


title: Fagerholmin III hallitus

text: Presidentti Urho Kekkonen antoi eduskuntavaalien jälkeen hallituksen muodostamistehtävän aluksi SKDL:n edustajalle, entiselle sisäministerille ja presidenttiehdokkaalle Eino Kilvelle, mutta kumpikaan sosialidemokraattinen ryhmä ei hyväksynyt Kilpeä pääministeriksi. Myös Neuvostoliiton Helsingin-suurlähetystö ja Neuvostoliiton sanomalehdistö ottivat kantaa hallituksen muodostamiseen suosittelemalla SKDL:n ja SDP:n opposition ottamista hallitukseen ja vastaavasti tannerilaisten sosialidemokraattien jättämistä pois. Muutaman välivaiheen jälkeen eduskunnan puhemies K.-A. Fagerholm sai kokoon viiden puolueen hallituksen, joka nojasi eduskunnassa vahvaan 147 paikan enemmistöön. SDP:lla ja Kokoomuksella oli hallituksessa neljä paikkaa kummallakin, Maalaisliitolla kuusi sekä kummallakin kansanpuolueella yksi. Urho Kekkosen kerrotaan hallituksen nimittäessään sanoneen lukemaansa ministerilistaa huonoimmaksi puheeksi, jonka hän oli koskaan pitänyt, vaikka se ei ollutkaan hänen itse kirjoittamansa.


title: Fagerholmin III hallitus

text: Hallitus ilmoitti noudattavansa tiukkaa talouspolitiikkaa, mitä helpotti se, että tällaista linjaa kannattivat sekä Kokoomus että SDP:n tannerilainen siipi. Ulkopolitiikassa julistettiin Suomen haluavan pysytellä suurvaltojen välisten eturistiriitojen ulkopuolella ja lujittaa suhteitaan kaikkiin maihin, etenkin naapureihin. Varsin pian saatiin kuitenkin havaita, ettei hallitus voinut millään keinoin saavuttaa Neuvostoliiton luottamusta. Neuvostolehdistöllä oli kuitenkin esitettävänään vain melko vähäpätöisiä tyytymättömyyden aiheita, mm. Suomessa julkaistuja "neuvostovastaisia" muistelmateoksia ja pilapiirroksia; rivien välistä voitiin päätellä viimeksi mainittujen osalta viitatun "Helsingin Sanomien" Kari Suomalaiseen. Jollakin tavoin merkittävänä voitiin kylläkin pitää sitä, että Otto Ville Kuusiselta oli evätty viisumi, mikä tosin oli tapahtunut jo Kuuskosken hallituksen aikana. Yksittäisistä ministereistä eniten tyytymättömyyttä herättivät sosiaaliministeri Väinö Leskinen – joka olisi itse halunnut kauppa- ja teollisuusministerin salkun –, kulkulaitosministeri Olavi Lindblom ja kokoomuslainen maatalousministeri Niilo Kosola, jonka isä Vihtori Kosola oli kuulunut 1930-luvulla Lapuanliikkeen johtomiehiin. Hallituksen ulkoministeriksi tullut Johannes Virolainen yritti vedota SDP:n puheenjohtajaan Väinö Tanneriin Leskisen jättämiseksi hallituksen ulkopuolelle, mutta Tanner torjui vetoomuksen tylysti ja korosti, että SDP:n eduskuntaryhmällä oli yksinoikeus nimetä puolueen ministerit.


title: Fagerholmin III hallitus

text: Konkreettisena tyytymättömyyden ilmauksena Neuvostoliitto veti Helsingin-suurlähettiläänsä Viktor Lebedevin kotiin ilman protokollan edellyttämiä hyvästelykäyntejä syyskuun puolivälissä. Muutamaa viikkoa myöhemmin ilmoitettiin Lebedevin siirtyneen muihin tehtäviin eikä hänelle nimitettäisi seuraajaa Helsinkiin. Lisäksi kauppaneuvottelut ja mm. Saimaan kanavan vuokrausta koskeneet neuvottelut keskeytettiin. Maalaisliiton johto alkoi pitää tilannetta kestämättömänä ja valtuutti puolueen ministerit eroamaan hallituksesta. Ulkoministeri Johannes Virolainen jätti paikkansa perusteluja esittämättä joulukuun alussa ja häntä seurasivat muut maalaisliittolaiset ministerit, minkä jälkeen Fagerholm esitti koko hallituksen eronpyynnön.


title: Poteidaia

text: Poteidaia (, myös "Potidaia", , ) oli antiikin aikainen kaupunki ja kaupunkivaltio ("polis") Pallenen niemen kapeimmalla kohdalla Khalkidiken niemimaalla Kreikassa. Se sijaitsi nykyisen Néa Propontídan kunnan Néa Poteídaian kylän paikalla.


title: Poteidaia

text:
Poteidaia oli alun perin Korintin siirtokunta. Se perustetiin noin vuonna 600 eaa. Paikalla on kuitenkin saattanut olla jo varhaisempaa asutusta. Poteidaia oli Korintin ainoa Egeanmeren puolella sijainnut siirtokunta ja Khalkidiken ainoa ei-joonialainen siirtokunta. Kaupungin nimi perustui Poseidon-jumalan nimen. Poteidaiasta tuli Khalkidiken merkittävimpiä kaupunkeja Olynthoksen ohella. Se löi omaa rahaa noin vuodesta 550 eaa. lähtien. Kaupunkilaiset rakennuttivat Poteidaialaisten aarrekammion Delfoihin.
400-luvun eaa. alkupuolen persialaissodissa Poteidaia taisteli persialaisia vastaan, mutta joutui antautumaan. Persialaisten kärsittyä tappion Salamiin taistelussa vuonna 480 eaa. kaupunki kuitenkin nousi jälleen Persiaa vastaan. Persialaisten kostohyökkäys epäonnistui, ja suuri osa joukoista tuhoutui. Vuonna 479 eaa. Poteidaia osallistui Plataiain taisteluun 300 sotilaalla.


title: Poteidaia

text: Persialaissotien jälkeen Poteidaia liittyi Ateenan johtamaan Deloksen meriliittoon, mutta säilytti vahvat yhteytensä emäkaupunkiinsa. Korintista lähetettiin vuosittain korkea virkamies ("epidēmiurgos") Poteidaiaan. Kun Ateenan ja Korintin välille kehittyi jännitteitä 400-luvun eaa. puolivälin tienoilla, ateenalaiset alkoivat epäillä, kumman puolelle Poteidaia asettuisi. Suojatakseen omat intressinsä ateenalaiset määräsivät poteidaialaiset purkamaan kaupunkinsa muurit ja lähettämään pois korinttilaiset virkamiehet. Poteidaialaiset eivät kuitenkaan hyväksyneet näitä määräyksiä, vaan aloittivat kapinan Ateenaa vastaan vuonna 432 eaa. Tämä johti kaupungissa samana vuonna käytyyn Poteidaian taisteluun. Ateenalaiset valtasivat Poteidaian lopulta vuonna 429 eaa. noin kahden vuoden piirityksen jälkeen. Piirityksessä kaupunki kärsi kauheasta nälänhädästä, mikä johti jopa ihmissyöntiin. Poteidaian taistelu oli yksi peloponnesolaissodan alkusyistä.


title: Poteidaia

text: Ateenalaisten vallattua Poteidaian sen väestö sai lähteä, ja kaupunki asutettiin uudelleen tuhannella ateenalaisella. Spartalaiset yrittivät vallata Poteidaian Brasidaan johdolla, mutta yritys epäonnistui. Peloponnesolaissodan jälkeen vuonna 404 eaa. Ateena menetti Poteidaian. Vuonna 382 eaa. kaupunki oli olynthoslaisten hallussa. Ateena valtasi kaupungin takaisin vuonna 364/363 eaa., mutta menetti sen uudestaan noin vuonna 358 eaa. Makedonian Filippos II:lle. Filippos antoi tuhota kaupungin Olynthosta vastaan käymänsä sodan yhteydessä vuonna 348 eaa. Kreikkalainen väestö surmattiin tai myytiin orjiksi. Kassandros rakennutti Poteidaian raunioiden paikalle uuden Kassandreian kaupungin vuonna 316 eaa.


title: Poteidaia

text: Poteidaia oli ympäröity muureilla, ja sillä oli hyvä satama Thermainlahden puolella. Kaupungin alueella on suoritettu vain vähän arkeologisia kaivauksia. Vähäiset jäänteet ovat pääosin löytyneet Kassándran niemen nykyisen kylän pohjoispuolelta halkaisevan kanavan kaivutöiden yhteydessä vuosina 1935–1937. Niihin kuuluu muun muassa kaupunginmuurin jäänteitä kanavan etelärannalla. Lisäksi löydöksiin kuuluu muun muassa veistoksia ja rahoja.


title: Kotkaniemi

text: Kotkaniemi on Luumäellä sijaitseva maatila, joka oli Suomen presidentti P. E. Svinhufvudin eli Ukko-Pekan pitkäaikaisin koti. Se on ollut Museoviraston omistuksessa ja kotimuseona mutta siirtyi Senaatti-kiinteistölle, jolta Museovirasto vuokraa sitä. Toiminnasta vastaa Kotkaniemi-säätiö. Kotkaniemi remontoitiin kesällä 2017, remontti valmistui marraskuussa 2017, ja museo avautui yleisölle toukokuussa 2018. Kesällä 2018 museolle avautui myös kahvila, joka kantaa nimeä Ellen. Museo sijaitsee Itsenäisyydentien varressa.


title: Kotkaniemi

text: Heinäkuun puolivälissä 2018 museossa oli käynyt vuoden alusta lukien 6 000 kävijää.


title: Kotkaniemi

text: Kotkaniemen päärakennuksen rakennutti alkujaan laamanni Alfred Thomé vuonna 1898, ja sen on mahdollisesti suunnitellut Lars Sonck. Tyylillisesti se edustaa tavanomaista puujugendia.


title: Kotkaniemi

text: Kotkaniemi oli maatila, mutta sen pihapiirissä olleessa rakennuksessa säilytettiin myös käräjäoikeuden arkistoa, ja laamanni Thomén luokse auskultoimaan tulleet nuoret lainopiskelijat työskentelivät rakennuksessa. Kun Thomé kuoli kymmenkunta vuotta myöhemmin, hänen perheensä ryhtyi myymään Kotkaniemeä. Samaan aikaan oli avoinna hänen virkansa Lappeen kihlakunnan tuomarina. Svinhufvud valittiin virkaan, ja vuonna 1908 hän osti Kotkaniemen, jossa hän asui puolisoineen vakituisesti vuoteen 1931, jolloin Svinhufvud valittiin presidentiksi. Presidenttikautensa jälkeen P. E. Svinhufvudit asuivat siellä vuosina 1937-1944.


title: Kotkaniemi

text: Kotkaniemi on toiminut Museoviraston ylläpitämänä kotimuseona ja ollut säännöllisesti avoinna kesäisin. Valtio harkitsi vuonna 2013 sen myymistä, koska Museovirasto on luokitellut kohteen ”ei-strategiseksi”. Kiinteistöt siirtyivät Senaatti-kiinteistöille, mutta Kotkaniemi-säätiö pyrki saamaan tilan haltuunsa voidakseen jatkaa museotoimintaa


title: Kotkaniemi

text: Museorakennuksen piti säilyä Senaatti-kiinteistöjen omistuksessa, ja se vuokrattiin Museovirastolle kymmeneksi vuodeksi. Museovirasto ei itse pidä museota auki, vaan toiminnasta vastaa vuonna 2013 perustettu Kotkaniemi-Säätiö, joka etsii rahoitusta.


title: Kotkaniemi

text: Marraskuussa 2015 Senaatti-kiinteistöt julkisti päätöksen myydä tila, sillä Museovirastolla ei ole varaa vuokranmaksuun, eikä remontin mahtumisesta Senaatti-kiinteistöjen investointikehyksiin ollut varmuutta. Päätös kuitenkin peruttiin, ja Museovirasto voi jatkaa Svinhufvudin kotimuseo Kotkaniemen vuokraamista Senaatti-kiinteistöiltä. Opetusministeriö löysi rahat vuokraan.. Päätös vaatii eduskunnan hyväksynnän. Kotkaniemi-säätiö aloittaa rahankeruun ylläpitoon. Toimintaa suunnitellaan järjestettäväksi aiempaa enemmän.


title: Kotkaniemi

text: Museoviraston pääjohtajan Juhani Kostetin syksyllä 2015 ennen myyntipäätöksen perumista esittämän näkemyksen mukaan rakennus ei tavanomaisena puujugendrakennuksena ole strateginen kohde, mutta totesi haastattelussa: "Svinhufvudin koti se tietysti oli. Jos sillä katsotaan olevan itsenäisyyden kannalta merkitystä, niin joltain kannalta se voi olla niin." Svinhufvud-säätiön hallituksen puheenjohtaja Jyrki Vesikansa kommentoi näkemystä sanomalla, että Museoviraston tietämys Suomen itsenäisyyden ajasta on heikko.


title: Kotkaniemi

text: Ensimmäiseen remottisuunnitelmaan huhtikuussa 2014 Etelä-Karjalan maakuntahallitus myönsi runsaat 100 000 euroa. Remontin kokonaiskustannuksiksi arvioitiin tuolloin noin 140 000 euroa. Korjaustyöt suunniteltiin alkavaksi kesällä 2015, jolloin museo suljettiin kiinni, ja niiden kestoksi arvioitiin pari vuotta. Remonttisuunnitelman rahoittivat Euroopan aluekehitysrahasto ja Museovirasto. Suunnitelmassa alakerta ja kalusteet konservoidaan, ja eteläpäätyyn tulisi kahvila ja keittiö. Yläkerran majoitustilat suunniteltiin kokoustiloiksi. Rannan pyykkitupa- ja saunarakennus oli tarkoitus purkaa ja tilalle suunniteltiin uutta saunaa. Puutarha kunnostetaan lähemmäksi Svinhufvudien aikaista asua.


title: Kotkaniemi

text: Myyntipäätöksen peruunnuttua Senaatti-kiinteistöt peruskorjaa rakennuksen, ja vuokraa korotetaan korjauskulujen kattamiseksi.


title: Kotkaniemi

text: 2,5 miljoonaa euroa maksavaksi arvioitu remontti valmistui Suomen itsenäisyyden juhlavuodeksi 2017. Rakennus ehdittiin tyhjentää remonttia varten kesällä 2015. Kunnostus alkoi toden teolla 2016 ja maksoi lähes kolme miljoonaa euroa. Rakennus kunnostettiin kokonaan, samoin puutarha ja piha. Keittiöpuutarha on saanut Ellen Svinhufvudin aikaisen asun. Museo avattiin yleisölle 19. toukokuuta 2018. Sen toiminnasta vastaa Kotkaniemi-säätiö.


title: Messiaaninen juutalaisuus

text: Messiaaninen juutalaisuus on vakiintunut nimike vapaakirkolliselle liikkeelle, joka yhdistää opissaan ja jumalanpalveluselämässään juutalaista traditiota kristilliseen teologiaan.


title: Messiaaninen juutalaisuus

text: Alkukirkon ajoista asti on juutalaisia kääntynyt kristinuskoon. Messiaaniseksi juutalaisuudeksi kutsuttu juutalais-kristillinen liike alkoi muodostua kuitenkin vasta 1800-luvulla englanninkielisessä maailmassa luoden pohjan nykyajan messiaanisille liikkeille.


title: Messiaaninen juutalaisuus

text: Kaikki kristinuskoa tunnustavat juutalaiset eivät suinkaan samastu messiaaniseen juutalaisuuteen, eivätkä kaikki messiaaniset juutalaiset samastu historialliseen kristinuskoon. Nimitystä "juutalaiskristitty" käytetään tavallisesti perinteisten kristillisten kirkkojen piirissä uskoaan harjoittavasta syntyperäisestä juutalaisesta, kun messiaanisilla juutalaisilla tarkoitetaan synagogassa kokoontuvia ja juutalaista kalenteria ja juutalaisia tapoja noudattavia Jeesukseen uskovia, olivatpa nämä etnisesti juutalaisia tai eivät. Termejä käytetään kuitenkin osin epäselvästi rinnakkain kun tarkoitetaan yleisesti Jeesukseen uskovia juutalaisia.


title: Messiaaninen juutalaisuus

text: Messiaanisen liikkeen kannattajien lukumäärä oli vuonna 1998 noin 250 000 ympäri maailman. Se on kasvanut voimakkaasti varsinkin Yhdysvalloissa, Etelä-Afrikassa sekä Israelissa, missä seurakuntien jäsenlukua kasvattavat varsinkin paluumuuttolain kautta maahan saapuneet juutalais-kristilliset sekaperheet. Lukua on nykyään vaikea arvioida myös siksi, että suuri osa liikkeen kannattajista ei kuulu virallisesti mihinkään järjestäytyneeseen messiaaniseen seurakuntaan.


title: Messiaaninen juutalaisuus

text: Useimmat messiaaniset seurakunnat noudattavat perinteistä juutalaista synagogapalveluksen mallia (riittiä) esineistöineen, rukouksineen ja Tooran lukuineen, poikalapsille suoritetaan ympärileikkaus ja juutalaiset juhlapäivät vietetään perinteiden mukaisesti. Sen sijaan Tooran ohella pyhänä kirjana luetaan Uutta Testamenttia, hepreaksi "Brit Hadasha". Toiset seurakunnat taas sitoutuvat väljemmin juutalaisiin perinteisiin ja ovat jumalanpalvelusmuodoissaan lähempänä vapaita kirkkokuntia.


title: Messiaaninen juutalaisuus

text: Useimmat messiaaniset seurakunnat pidättäytyvät perinteisten kristillisten symbolien kuten ristin käytöstä ja sunnuntain sijasta juhlapäivänä vietetään sapattia. Kristillisen kirkon juhlia kuten joulua tai pääsiäistä ei vietetä seurakunnissa, joskin yksityiset jäsenet saattavat juhlia niitä perhepiirissä. Uskoville suoritetaan kristillisen käytännön mukainen upotuskaste ja ehtoollista vietetään UT:n asetuksen mukaisesti. Liikkeen hengelliset johtajat ovat koulutukseltaan pääosin eri evankelisten vapaiden suuntien pastoreita.


title: Messiaaninen juutalaisuus

text: Perinteisen juutalaisuuden ja messiaanisuuden suhde ei ole ongelmaton. Suurin ero on Nasaretin Jeesuksen hyväksyminen messiaana ja Jumalan poikana kristillisen kolminaisuusopin mukaisesti. Juutalaisen uskon mukaan oppi kolmiyhteisestä jumalasta ei ole raamatullinen ja se sijoittuu siten sekä juutalaisuudelle että islamille ominaisen ehdottoman monoteismin ulkopuolelle. Kaikki perinteisen juutalaisuuden pääsuunnat (ortodoksit, konservatiivit, reformoidut) pitävät messiaanisia synagogia kristillisinä kirkkoina ja siten ei-juutalaisina yhteisöinä. Tämä on myös Israelin valtion virallinen kanta ja näin messiaanista juutalaisuutta avoimesti tunnustavat eivät kuulu esimerkiksi maan paluumuuttolain piiriin.


title: Messiaaninen juutalaisuus

text: Osa messiaanisten seurakuntien jäsenistä on juutalaisia matrilineaarisen periaatteen mukaan. Näiden lisäksi on monia juutalais-kristillisistä seka-avioliitoista syntyneitä sekä niitä, joilla on jotain kautta juutalaisia perhesiteitä. Huomattava osa liikkeen kannattajista on kuitenkin ei-juutalaisperäisiä evankelisia kristittyjä, jotka tuntevat lähestyvänsä liikkeen kautta kristinuskon alkujuurta.


title: Messiaaninen juutalaisuus

text: Oppi kolmiyhteisestä jumalasta muodostaa suurimman ongelman suhteessa Tooran opettamaan Jumalan ehdottomaan ykseyteen. Juutalaisen lain ("halacha") mukaan kristityksi kääntyvä juutalainen kieltää yhden juutalaisen uskon peruspilareista ja syyllistyy epäjumalanpalvelukseen. Toiseen uskontoon kääntynyt juutalainen voi palata takaisin, koska hänen syvintä olemustaan, juutalaisuutta, ei voi peruuttaa. Tilanne on kuitenkin toinen juutalaisen naisen kohdalla: toiseen uskontoon kääntymisen jälkeen syntyneitä lapsia ei enää katsota juutalaisiksi. Jos jälkeläiset haluavat palata takaisin äidin vanhaan uskoon, on heidän suoritettava kääntymisprosessi samoin kuten kenen tahansa ei-juutalaisen.


title: Messiaaninen juutalaisuus

text: Toisaalta tiedetään myös tapauksista, joissa messiaaninen seurakunta on vaatinut ei-juutalaista alkuperää olevaa kristittyä ympärileikkauttamaan itsensä voidakseen tulla kutsutuksi messiaaniseksi juutalaiseksi.


title: Messiaaninen juutalaisuus

text: Messiaanisten seurakuntien toimintaan liittyy kiinteästi juutalaisten parissa tehtävä lähetystyö. Yksi näkyvimmistä järjestöistä on baptistipastori Moishe Rosenin 1973 perustama Jews for Jesus -liike.


title: Messiaaninen juutalaisuus

text: Juutalaislähetystyö


title: Messiaaninen juutalaisuus

text: Anti-missionäärijärjestöjä


title: Messiaaninen juutalaisuus

text: Historiaa


title: Sukselaisen II hallitus

text: Sukselaisen II hallitus oli Suomen tasavallan 45. hallitus. Hallitus oli Maalaisliiton ja RKP:n muodostama porvarillinen vähemmistöhallitus.


title: Sukselaisen II hallitus

text: Sukselaisen hallituksen edeltäjä, Fagerholmin hallitus oli jättänyt eronpyyntönsä niin kutsutun yöpakkaskriisin vuoksi joulukuussa 1958. Presidentti Urho Kekkonen nimitti tammikuussa 1959 eduskunnan puhemiehen V. J. Sukselaisen kokoaman hallituksen, ja vakiintuneeseen tapaan pääministeri ja puhemies vaihtoivat paikkaa K.-A. Fagerholmin palatessa puhemieheksi. Sukselaisen hallitus ja sitä seurannut, samalle pohjalle rakentunut Miettusen hallitus hallitsivat Suomea yhteensä yli kolmen vuoden ajan. Näin pitkän porvarillisen vähemmistöhallituksen kauden poikkeuksellisuutta korosti se, että eduskunta oli vuoden 1958 vaalien tuloksen perusteella vasemmistoenemmistöinen. Vasemmistopuolueiden yhteistyöstä ei kuitenkaan voinut olla puhettakaan. Edustuksellisen demokratian kannalta oli ongelmallista, että 11 SDP:n kansanedustajaa oli heti eduskuntavaalien jälkeen vaihtanut puoluetta. Vuosien 1959–1962 sisäpoliittista tilannetta on verrattu Kivimäen hallituksen kauteen 1930-luvulla; erona oli tosin se, että presidentti oli lähellä hallituspuoluetta.


title: Sukselaisen II hallitus

text: Sukselaisen hallituksen toimikauden suurin ulkopoliittinen kysymys oli Suomen jäsenyys Euroopan vapaakauppajärjestössä (EFTA). Jäsenyys oli Suomelle erittäin tärkeä, koska järjestön keskeinen jäsen oli Suomen vientikaupan suurin kohdemaa Yhdistynyt kuningaskunta. Neuvostoliitto sen sijaan suhtautui asiaan epäluuloisesti, koska valtaosa EFTAn jäsenmaista oli myös sotilasliitto NATOn jäseniä. Sitkeiden neuvottelujen tuloksena Suomi liittyi heinäkuun alussa 1961 järjestön liitännäisjäseneksi ja myönsi samalla niin kutsutun suosituimmuuslausekkeen nojalla Neuvostoliitolle samat tullinalennukset kuin EFTA-maille. Tosiasiassa suosituimmuuslausekkeen merkitys oli vähäinen, koska Suomi osti Neuvostoliitosta lähinnä raaka-aineita, joita EFTAn tullijärjestelyt eivät koskeneet.


title: Sukselaisen II hallitus

text: Sisäministeri Eino Palovesi nimitettiin helmikuussa 1960 uuden Keski-Suomen läänin maaherraksi ja hänen tilalleen hallitukseen tuli kansanedustaja Eemil Luukka. Oikeusministeri Antti Hannikainen sai pyytämänsä eron hallituksesta huhtikuussa 1961 ja hänen tilalleen tuli toisena valtiovarainministerinä toiminut Pauli Lehtosalo. Lehtosalon paikalle toiseksi valtiovarainministeriksi tuli Suomen maalaisten keskinäisen vakuutusyhtiön toimitusjohtaja, varatuomari Juho-Eino Niemi. Ulkoministeri Ralf Törngren kuoli toukokuussa 1961 ja pääministeri V. J. Sukselainen ryhtyi hoitamaan myös ulkoministerin tehtäviä, kunnes toinen kauppa- ja teollisuusministeri Ahti Karjalainen siirtyi ulkoministeriksi ja hänen tilalleen kauppa- ja teollisuusministeriöön tuli Suomen Kaapelitehdas Oy:n toimitusjohtaja, diplomi-insinööri Björn Westerlund.


title: Sukselaisen II hallitus

text: Pääministeri V. J. Sukselainen sai Helsingin hovioikeudessa tuomion niin kutsutussa Kansaneläkelaitoksen asuntojutussa kesäkuun lopussa 1961. Tämän vuoksi hän katsoi menettäneensä pääministeriltä vaadittavan luottamuksen ja jätti eronpyyntönsä. Aluksi esiintyi käsityksiä, että tilanteesta olisi selvitty vain vaihtamalla pääministeriä, mutta useimmilla tahoilla katsottiin valtiosäännön edellyttävän tässä tapauksessa koko ministeristön eroa.


title: Sukselaisen II hallitus

text: Hallitus toimi 13. tammikuuta 1959 – 14. heinäkuuta 1961 914 päivää. Erotessaan se oli noussut hallitusten ikätilastossa kolmannelle sijalle Kivimäen hallituksen ja Cajanderin III hallituksen jälkeen.


title: John Holmes

text: John Holmes (oikealta nimeltään John Curtis Estes, 8. elokuuta 1944 Ashville, Ohio – 13. maaliskuuta 1988 Los Angeles) oli amerikkalainen pornonäyttelijä.


title: John Holmes

text: John Holmes näytteli noin 2 500 pornoelokuvassa 1970-luvun alusta alkaen. Holmes oli tunnettu ennen kaikkea suuresta peniksestään, jonka arvioitiin olevan noin 30 senttiä pitkä. Luke Fordin arvion mukaan Holmes oli harrastanut seksiä 3 000 naisen kanssa vuoteen 1981 mennessä.


title: John Holmes

text: Sortuminen huumeisiin 1970-luvun lopulla ja tutustuminen järjestäytyneeseen rikollisuuteen kirjasivat entisen tähden rikosrekisteriin varkauksia ja väärennöksiä. Huumeiden käytön seurauksena Holmes ei pystynyt enää esiintymään pornoelokuvissa.


title: John Holmes

text: Rahapulassaan hän myi sekä itseään että 16-vuotiasta tyttöystäväänsä Dawn Schilleria. Vuonna 1983 valmistunut "The Private Pleasures of John C. Holmes" jäi tähden ainoaksi kokopitkäksi homoelokuvaksi. Holmesin heterofanit eivät olleet tietoisia tähden jo vuosia jatkuneista biseksuaalisista kokeiluista.


title: John Holmes

text: Holmes tunnetaan myös vuonna 1981 sattuneista raaoista Wonderlandin murhista, joihin hänen epäiltiin osallistuneen. Holmes kieltäytyi kertomasta tietojaan teoista oikeudessa ja sai vankilatuomion oikeuden halventamisesta. Aiheesta on tehty vuonna 2003 elokuva "Wonderland Murders", jossa Val Kilmer näyttelee Holmesia. Myös vuonna 1997 tehdyn elokuvan "Boogie Nights" juonessa ja Mark Wahlbergin esittämässä Eddie Adams -nimisessä päähahmossa on selviä yhtymäkohtia John Holmesin elämään.


title: John Holmes

text: Vuonna 1985 Holmes todettiin HIV-positiiviseksi. Suojaamatonta seksiä elokuvissaan harrastanut sekä huumeita käyttänyt näyttelijä kuoli AIDS:iin vuonna 1988, 43-vuotiaana. On kiistanalaista, käyttikö Holmes suonensisäisiä huumeita, sillä sekä Holmesin entinen vaimo että tämän läheinen ystävä Bill Amerson kertoivat Holmesin pelänneen neuloja. Sen sijaan Holmesin tiedettiin käyttäneen kokaiinia ja muita kovia huumeita vuosikausia.


title: John Holmes

text: Rock-yhtye Popeda on tehnyt Holmesista kappaleen "John Holmes", joka julkaistiin albumilla "Pohjantähden alla" vuonna 1985. Electric Blue Peggy Sue and the Revolutionions from Mars on levyttänyt ensimmäiselle EP-levylleen "You Say You Want a Revolutionion?" kappaleen nimeltä "Free John Holmes".


title: Jane Addams

text: Jane Addams (s. 6. syyskuuta 1860 Cedarville, Illinois – 21. toukokuuta 1935) oli yhdysvaltalainen sosiaalipoliitikko ja rauhanliikkeen johtajia. Hän sai Nobelin rauhanpalkinnon vuonna 1931.


title: Jane Addams

text: Jane Addams opiskeli sekä Yhdysvalloissa että Euroopassa ja valmistui Rockford Female Seminarystä.


title: Jane Addams

text: Vuonna 1889 hän ja Ellen Gates Starr perustivat Chicagoon yhden Yhdysvaltain ensimmäisistä sosiaalikeskuksista, "Hull Housen". Hull House tarjosi sosiaaliavustuksia alueen köyhille ja huippuvuosina siellä kävi noin 2000 ihmistä viikossa. Hull Housen palveluihin kuuluivat aikuisten iltakoulu, päiväkoti, lastenkerhoja, julkinen keittiö, taidegalleria, kahvila, kuntosali, tyttöjen kerho, uima-allas, kirjansitomo, musiikkikoulu, draamaryhmä, kirjasto ja työpajoja.


title: Jane Addams

text: Hull House toimi myös naisten sosiologisena instituuttina. Addams oli Chicagon koulukunnan varhaisten jäsenten ystävä ja kollega ja vaikutti näiden ajatuksiin oman työnsä kautta. Vuonna 1883 hän oli mukana kirjoittamassa "Hull-House Maps and Papers" -nimistä julkaisua, joka määritteli koulukunnan metodologian ja kiinnostuksen kohteet. Hän työskenteli yhdessä George Meadin kanssa sosiaalisten uudistusten puolesta. Vaikka sen ajan akateemiset sosiologit kutsuivat hänen työtään sosiaalityöksi, Addams ei pitänyt itseään sosiaalityöntekijänä. Omissa sosiologisissa ajatuksissaan hän yhdisti symbolisen vuorovaikutuksen käsitteen kulttuurillisen feminismin ja pragmatismin käsitteisiin.


title: Jane Addams

text: Addams kuului Filippiinien valtaamista vastustavaan järjestöön, kansalaisoikeusjärjestöön (American Civil Liberties Union, ACLU) ja värillisten oikeuksia puolustaneeseen järjestöön (National Association for the Advancement of Colored People, NAACP). Vuonna 1891 hän perusti kansallisen sosiaalikeskusten liiton (National Foundation of Settlements and Neighborhood Centers) ja oli sen ensimmäinen puheenjohtaja. Hän oli johtava hahmo myös naisten äänioikeutta ja pasifismia vaativissa liikkeissä. Vuonna 1931 hän sai Nobelin rauhanpalkinnon yhdessä yhdysvaltalaisen kirjailijan Nicholas Murray Butlerin kanssa.


title: Masashi Tashiro

text: "Masashi Tashiro" (, s. 31. elokuuta 1956 Sagan prefektuuri - ) on entinen japanilainen tv-kasvo ja Rats & Starin entinen jäsen.


title: Masashi Tashiro

text: Masashi Tashiro on esiintynyt lukuisissa ohjelmissa niin radiossa kuin televisiossakin.


title: Miettusen I hallitus

text: Miettusen I hallitus oli Suomen tasavallan 46. hallitus. Hallitus oli luonteeltaan Maalaisliiton vähemmistöhallitus.


title: Miettusen I hallitus

text: Edellinen pääministeri V. J. Sukselainen jätti eronpyyntönsä saatuaan Helsingin hovioikeudessa tuomion niin anotussa Kansaneläkelaitoksen asuntojutussa kesäkuun lopussa 1961. Tämä merkitsi samalla koko hallituksen eroa.


title: Miettusen I hallitus

text: Hallituspula ei kuitenkaan muodostunut pitkäksi, sillä vain kaksi viikkoa myöhemmin Lapin läänin maaherra Martti Miettunen muodosti uuden hallituksen. Edellisen hallituksen ministereistä jatkoivat entisissä tehtävissään sisäministeri Eemil Luukka, ulkoministeri Ahti Karjalainen, oikeusministeri Pauli Lehtosalo, opetusministeri Heikki Hosia, valtiovarainministerit Vihtori Sarjala ja Juho-Eino Niemi, kulkulaitosministeri Kauno Kleemola ja sosiaaliministeri, hallituksen ainoa naisjäsen Vieno Simonen. Hallituksen ainoa maalaisliittoon kuulumaton sitoutumaton ministeri oli sitoutumaton kauppa- ja teollisuusministeri, Svenska handelshögskolanin talousmaantieteen professori Ilmari Hustich.


title: Miettusen I hallitus

text: Hallitus toimi 14. heinäkuuta 1961 – 13. huhtikuuta 1962 274 päivää. Hallitus erosi vuoden 1962 eduskuntavaalien jälkeen.


title: Adams Filmi

text: Adams Filmi Oy, alun perin Adamsin Filmitoimisto, oli Abel Adamsin vuonna 1912 perustama elokuvatuotanto-, teatteri- ja vuokraamotoimintaa harjoittanut yhtiö. Adams Filmin tuotanto-osasto fuusioitui vuonna 1950 Fenno-Filmin kanssa, jolloin muodostui Fennada-Filmi. Fennada liitettiin Yleisradioon vuonna 1982. Vuonna 1986 Adams Filmi Oy:n, O.Y. Kinoston ja Ky Kino Savoyn fuusion seurauksena perustettiin uusi elokuvayhtiö Finnkino.


title: Adams Filmi

text: Abel Adamsin äkillisen kuoleman jälkeen yhtiön johtoon tuli 1938 hänen vaimonsa, joka avioiduttuaan kirjailija Georg Hjalmar af Forsellesin kanssa oli nimeltään Signe af Forselles. Hän johti yhtiötä vuoteen 1958, jolloin toimitusjohtajaksi tuli hänen tyttärensä Felicia Adams (1922–2008). Adams-Filmin toimitilojen tulipalossa 1959 tuhoutui arvokasta filmiaineistoa, muun muassa kolme Teuvo Tulion ensimmäistä elokuvaa, "Taistelu Heikkilän talosta", "Nuorena nukkunut" ja "Kiusaus".


title: Adams Filmi

text: Yhtiö oli alun perin elokuvien maahantuoja, levittäjä ja menestyvän teatteriketjun omistaja. Yritys aloitti elokuvien tuotannon 1926, jolloin valmistui Uuno Hirvosen ohjaamana näytelmäelokuva "Meren ja lemmen aallot". Vuosina 1936–1938 valmistui kolme Tulion elokuvaa, ja kolmannen kerran tuotanto aloitettiin 1947, jolloin ohjaajana ja tuotantopäällikkönä oli Hannu Leminen. Lemisen ohjauksia valmistui neljä, joista yksi oli lyhyt dokumentti "Syöpä voidaan parantaa" (1947).


title: Adams Filmi

text: Adams Filmin tuotannot vuodesta 1926


title: Franz Klammer

text: Franz Klammer (s. 3. joulukuuta 1953 Mooswald, Itävalta) on itävaltalainen uransa lopettanut alppihiihdon olympiavoittaja.


title: Franz Klammer

text: Klammer voitti kultaa kotikisoissa 1976 Innsbruckissa syöksylaskussa. Hän löi hallitsevan mestarin Bernhard Russin ajan 0,33 sekunnilla. Sankt Moritzin MM-kilpailuissa 1974 Klammer voitti kultaa alppiyhdistetyssä ja sai hopeaa syöksylaskussa. Garmisch-Partenkirchenin MM-kilpailuissa 1978 hän sijoittui syöksylaskussa viidenneksi, Lake Placidin olympialaisiin 1980 hän ei päässyt mukaan, Schladmingin MM-kilpailuissa 1982 hän oli syöksylaskussa seitsemäs ja Sarajevon olympialaisissa 1984 päälajissaan vielä kymmenes.


title: Franz Klammer

text: Maailmancupissa Klammer voitti syöksylaskucupin viisi kertaa (1975, 1976, 1977, 1978, 1983), mikä on enemmän kuin kukaan muu alppihiihdossa. Kokonaiskilpailun voittoon ei silti ollut asiaa, sillä Ingemar Stenmark hallitsi muita lajeja ja Klammer keskittyi pääasiassa syöksylaskuun. Kaudella 1974–1975 Klammer voitti kahdeksan yhdeksästä syöksylaskun osakilpailusta.


title: Erik Ahlman

text: Erik Gustaf Ahlman (8. toukokuuta 1892 Turku – 27. elokuuta 1952 Helsinki) oli suomalainen filosofi ja kielitieteilijä.


title: Erik Ahlman

text: Ahlman toimi Jyväskylän kasvatusopillisen korkeakoulun filosofian ja teoreettisen kasvatusopin professorina vuosina 1935–1948 sekä rehtorina 1940-1948, ja Helsingin yliopiston käytännöllisen filosofian professorina 1948–1952.


title: Erik Ahlman

text: Hänen merkittävimpiä teoksiaan ovat "Arvojen ja välineiden maailma" (1920), "Kulttuurin perustekijöitä" (1939) ja "Ihmisen probleemi" (1953). Lisäksi hän suomensi Egon Friedellin kolmiosaisen "Uuden ajan kulttuurihistorian", jonka WSOY julkaisi vuosina 1930−1933.


title: Erik Ahlman

text: Erik Ahlmanin tytär oli Turun yliopiston psykologian professori Kirsti Lagerspetz (1932–2001). Suvun filosofista perinnettä ovat jatkaneet Jyväskylän ja Turun yliopistossa käytännöllisen filosofian professorina toiminut Eerik Lagerspetz (s. 1955) ja Åbo Akademin filosofian professori Olli Lagerspetz (s. 1963).


title: Fenno-Filmi

text: Fenno-Filmi Oy oli vuosina 1942–1950 toiminut suomalainen elokuva-alan yhtiö.


title: Fenno-Filmi

text: Yhtiön perustivat 1942 Julius Kermann, Lauri Pulkkila, Eeva Virtanen-Jarma ja Theodor Luts. Elokuvan parissa työskennellyt Yrjö Norta tuli Pulkkilan tilalle jo muutaman päivän kuluttua. Lutsista tuli yhtiön toimitusjohtaja siihen asti, kunnes hän internoinnin pelossa siirtyi 1944 Ruotsiin. Hänen seuraajansa toimitusjohtajana oli 21.10.1944 alkaen Emil Viljanen.